
DASPÒ DI CENT AGNS NO ÀN 
DOMANDAT ANCJEMO PERDON 


kk Une foto, un dissen al pues jessi 
plui fuart di tantis peraulis. E viodàt 
che il nestri *no" a dutis lis manfrinis 
talianotis e regjonáls pal centenari 
dal '15-'18 al vôl jessi il plui fuart 
pussibil, o vin decidàt che la prime 
pagjine di chest numar e fos propit 
la rapresentazion dal nestri disdegn 
viers dutis lis formis di celebrazion 
de prime vuere mondiál. No dome 
pe tragjedie umane dai milions di 
muarts, pes conseguencis che a son 
nassudis dopo la só fin e che a àn 
puartát ae seconde. E nancje dome 
parce che in Friül e je stade une 
vuere tra fradis, che e à sdrumade 
la economie, puartant miserie e 
emigrazion. 

sek No, parce che la retoriche, lis 
bausiis,ladisinformazionsuchévuere 
a son lis fondis pes bausiis dal di di 
vué. Il pinsîr, mai metàt in bande dai 
sorestants talians, che e jere la cuarte 
vuere *risorzimentál", al puarte cun 
se la concezion “teologjiche” dal stàt 


central, la ideologjie de romanitàt 


Covente dîlu: ale si móf sul front 
de autonomie. E mancul mâl, parcè 
che la specialitàt de Regjon e je 
simpri plui sot atac. Il guvier di 
Rome al à sclarît di volé acentrà plui 
che si pues dutis lis competencis di 
caratar aministratîf e politic, lassant 
ae perifarie dome i frugons. E inte 
campagne eletorál pes consultazions 
dai 31 di Mai, i candidats che a vuidin 
lis regjons a statüt ordenari a fasin 
a gare intal contestà i privilegs che 
noaltris o varessin plui di lór: al à 
tacát il toscan Enrico Rossi, ma i 
son daurman vignüts daür i venits 
Alessandra Moretti e Flavio Tosi. 
Cun di plui, la propueste di Roberto 
Morassut, deputát Pd, di scancelà no 
domelanestrespecialitàtma adiriture 
la nestre Regjon, e cjate simpri plui 
acet jenfri dai parlamentàrs di Rome. 
Se la voie di jessi parons dal nestri 
destin no si dismóf di presse, o riscjin 
che de nestre autonomie in avignî no 
‘nt resti plui nancje un fregul. E che 
il Venit nus gloti dut un flat. 

Covente sveási, duncje. Dut câs al 
è cui che si è za dismot. I sindics dal 
“Laboratori di Autonomie” a stan lant 
indevant intun percors che al ponte 
a doi obietîfs: di une bande rinfuargà 
la cussience autonomiste cuntune 
schirie di incuintris di formazions, 
clamáts “Lezions di autonomie”, e di 
ché altre meti dongje la Assemblee 
des Comunitàts Linguistichis che e 
podarés pardabon deventà il centri 
di gravitát di une gnove vision plene 
di morbin di autoguvier. Salacor, al 
volarà un póc di timp par organizà 
chest gnüf organisim, ma la strade e 
je ché juste: i 16 sindics no àn spietàt 

imperiál. Nol è duncje un câs che 
dongje de basiliche di Aquilee il 
fassisim al vedi tiràt sù il monument 
ae love capitoline. 

sek Perifariis che no àn di contà 
nuie, buinis dome par jessi dopradis 
dai soldats, par tirà sù confins. Par 
ordenà e par fàsi ubidî, tasint par no 
jessi scufiotàts. 

Ma a son storiis di chel altri secul, al 
disarès cualchidun. 

kk A part che il '900 al jere fin ché 
altre dì, ancje se vué no si fevele 
di canonadis, us someial che la 
paronance dal stàt talian viers il Friàl 
e sedi pardabon mudade? 

Podino vué afermà che i furlans 
a sedin parons de lór tiere, che a 


puedin decidi di bessói su la aghe, 


sui flums, sui cjamps, su lis monts 
o invezit lis nestris risorsis sono tes 
mans des grandis impresis talianis e 
des multinazionáls? 

sess No saran plui esercits che a van e 
a vegnin pai país dal Friàl, ma o vivin 
sot di une altre ocupazion, forsit plui 
pericolose di ché di prime. 

Un om cu la sclope al è facil di viodi 
chel che si infiltre 


vistàt di civil, cuntune biele batule, 


e di combati, 


fevelant di progrès e di modernitát, al 
è bon di cjatà tancj arléfs ancje culì. 
Stupiduts, se nofossin ancje traditórs. 
xk La storie dal Friül e je plene 
di 


pensát ai lór interés e no a chei de 


personacs che a àn simpri 


comunitát. Se o metin dongje ancje 


l'individualisim che si puartin daur, 


Ce staial sucedint sul front 
de autonomie? Biadelore, 
si sta tacant a rispuindi 
ai atacs ae specialitàt che 


a vegnin di 


Walter Tomada 








che la Regjon e convochi di bessole 


la Assemblee, ma a àn sticát la sô 
costituzion dal bas, sburtant i lór 
coleghis sindics a cjapá la iniziative 
e a aderî daurman a cheste istituzion. 

Intant, la galassie dai autonomiscj 
si insiore di un altri moviment: Patrie 
Furlane. A da fûc ai pulvins dal gnàf 
sogjet politic e je la volontát di lâ a 
costituîla Regjon Autonome dal Friûl. 
Cence Vignesie Julie. Bastaraial? 


Nol è dit, ma alc alè ale ... e nol è un 


cás che ducj chescj discors a viazin 
sul canál de valorizazion politiche e 
no dome culturál dal fatór identitari. 

La culture, la lenghe, il folclór no 
bastin plui: il Friàl al à podût di fat 
disvilupási dome cuant che al e stát 
autonom. E ancje se tai ultins 15 
agns la autonomie no je coventade a 
cuissà ce, pierdile al sarés pardabon 
un disastri. Ma in prospetive, al à 
spiegát Sergio Cecotti, la erosion de 
nestre specialitát e sarà inevitabil se 
nol nassarà di corse un fuart grup bon 
di convinci i furlans a dái un grum 
di consens tes elezions pe uniche 
Cjamarecheerestarà, dulàche il Friàl 
al sarà rapresentàt probabilmentri 
di cuatri gjats ininfluents. Dome 
realizant une gnove fuarte formazion 
autonomiste e identitarie la nestre 
tiere e podarà — salacor — salvási di 
un declin ireversibil. 

Se invezit si continuarà a discuti 
cence meti in vore une alternative ai 
partîts talians o padans, il risultàt al 


al sarà ancjemò plui facil lâ indenant 
cu la lór strategjie. 

k La cuintri lis celebrazions dal 
centenari no je duncje dome une 
Pai 


furlans al vàl dî gjavási di intor une 


necessitàt storiche e morâl. 


cjamese di fuarce, disfá un lag tal 
cuel: liberási di ché “Pigule Patrie” 
che e sune tant che suditance a une 
plui grande. 

xk O disevi che no je dome une 
cuistion di onestàt inteletuál. 
Cognossi la storie di un popul, al vàl 
di meti vué su pe taule di cualsisedi 
program e progjet di difese de 
specialitát e de autonomie, la cjarte 
de clarece. 

Misomeeune vore dificil dài credince 
a cui che nol à domandát mai perdon 
par chel che al è sucedüt. E a son 


aromai 100 agns.. Bi 





Sul 
riflession che al fasé pre 


argoment une 


Toni Beline sul **Grant 

sarà dome un: la sparizion dal Friûl. 
A 70 agns de Liberazion dal Fassisim, 
sublimazion dal centralisim talian, la 
crisi des istituzions e dai lôr belangs 
e pues sburtà a crodi che i ramags 
secs de Democrazie a sedin propit 
lis Regjons e i Comuns. Mancul 
podé sul teritori, plui podé tai 
centris decisionái che a contin: e in 
ché volte, ce nus restaraial? Dome il 
“sium di chei furlans in fughe” che 
Franco Marchetta al veve delineàt 
intune sô opare sul plui utopist dai 
personacs de leterature mondial: 
Don Chisciotte. 

A chest pont, la lote pe autonomie 
e podarès pardabon someà a une 
Lu 


doman de vuere, 


utopie. someave ancje intal 


ma int come 
Pasolini, Marchet e D'Aronco e veve 
scomencát a percorilu, il troi di ché 
utopie. E nol è un cás che tal zîr 
di 20 agns e je nassude la Regjon 
autonome: une Regjon sbaliade, che 
e met dongje il Friûl e Triest, ma che 
nus à dut cás fat là une vore indevant 
tal disvilup de nestre societát e de 
nestre economie. É someave une 
utopie ancje tornà a tirà sù dut dopo 
che l'Orcolat nus veve sdrumadis 
100 mil cjasis e copáts mil confradis. 
E invezit je vin fate, di presse e ancje 
avonde ben. 

Ancje cumò al covente inietási une 
buine dose di sane utopie: e fà di dut 
par imagjinà un Friül diferent, che al 
cjali al doman cun fiducie e che al 
vedi braces e cür, ma soredut cerviel. 
Parcè che nissun nus judarà e o varin, 
come dispès nus è tocját, di rangjási 
di bessói. E plui adore o tachin, plui 
adore o rivarin adore a fálu. E 





LA PAGJINE 
FACEBOOK 

DE PATRIE E À FAT 
5.000 ISCRITS: 

UNE PROVE CHE 
IL FURLAN AL 

VIAZE BEN ANCJE 
SU INTERNET 


Redazion 








A disin che te ete de globalizazion 
il furlan nol coventarès e che je 
une lenghe dal passât, ma invezit 
propit tal media simbul di cheste 
globalizazion, internet, il furlan al 
è simpri stàt presint. Cui sîts tal 
imprin, cui blog, e cumò, che si fevele 
di internet “2.0” o 
network. In gracie de nestre rubriche 


“3.0” sui social 


“Musis di Facebook”, plui di une 
volte o vin fevelát dai furlans che 
a fasin robis sul “Muselibri” (cussi 
lu clamin in tancj) in marilenghe. 
Dentri di chescj, o sin ancje nó. 

ae fin di Avril, la 
pagjine dal nestri mensîl e je rivade 


Il més stat, 


ai 5.000 “mi plás" (iscrits, in sumis). 
Alè un biel travuart, che nus met fra i 
prins fra i media regjonái presints su 
Facebook. Chest social si è dimostràt 
un biel imprest par difondi la nestre 
riviste e par vé un rapuart plui diret 
ancje cui letórs “de cjarte": i nestris 
abonáts, che no finarin mai di disiur 
graciis. 

Us din 


curiositát, a proposit dai iscrits ae 


cualchi cifre, come 
pagjine. A son, di póc, plui oms che 
feminis: 52% cuintri 48%, ma rispiet 
al totàl des personis su Facebook 
(5496 oms, 46% feminis) o vin plui 
sioris, e nus fás un grum di plasé. 
La etát plui rapresentade e je ché 
dai 34 ai 44 agns (11% dal total), 
subit dopo chei dai 45-54 e dai 25- 
34. L85% al ven de Italie, ma o vin 
ancje tancj letórs di für dai confins 
statái. Cui vegnial dopo de Italie? Si 
pues induvinálu, un lûc li che a son 
láts in tancj furlans: la Argjentine 
(396 dai iscrits), póc dopo la France, 
un tic stacade e ven la Svuizare. Sot 
di chest podi virtual, plui o mancul 
a pâr: Stats Units, 
Belgjiche e un stàt propit di là dal 


Gjermanie, 


mont, la Australie. 

Fevelant de divignince par chel 
che al inten lis citàts, il 12% a son di 
Udin e dopo une sorprese: la seconde 
e tierce citàt a son Milan (3,1%) e 
Rome (2,3%). Par viodi un comun 
furlan o vin di là in cuarte posizion 
cun Codroip e di cuinte o cjatin une 


altre citát foreste... Triest. Il 


MAI 2015 


LA PATRIE DAL FRIÙL 


Pagj. 3 





Analisi de situazion de 


puaretàt: 


simpri 


penze par un teritori 
simpri plui vecjo 


Antonella Lanfrit 

“La miserie no je dade dome de 
privazion economiche. Par dongje, 
tantche miserie si contelamancjance 
di relazions e di servizis. Par chest, 
la puaretàt e je une cundizion che 
e pues marcà un grum di dongje i 
vecjos, e di chest tocje tignî cont 
tal prontà un stàt social che al sedi 
inclusif". 

Cussi, e à dit la conseire regjonál 
dal Pd e neuropsichiatre infantil 
Silvana Cremaschi presentant ché 
altre di a Udin i numars su lis gnovis 
puaretáts in Friül-Vignesie Julie e i 
principis che a fasin di fonde ae vore 
in cors tra Zonte e Consei regjonál 
par meti adun i imprescj di jutori 
sociál par impleà te maniere miór 
i 10 milions metàts di bande cun 
chest obietîf te leg finanziarie dal 
Dicembar stàt. 

“Par gno cont — e à dit — o pensarès 
ai vecjos che a puedin stà in cjasis 
gaiarinis tal mieg dal país, cu la 
buteghe dongje dulà lâ a cjoli il pan 
e lis pastutis, ma ancje la floriste 
par une rose. E po, chestis cjasis si 
varés di pensális ancje dongje dal 
asîl e des scuelis, par che i vecjos a 
viodin i fruts e i fantacins, che li al 
sarès propit il lór puest”. “Une suaze 
pardaboninteressante", al à comentát 
dilune la cunvigne inmaneade ali de 
Fondazion Crup il diretór de Patrie 
dal Friül, Dree Valcic, * 


à zontát — che magari cussì no a son 


‘se nol fos — al 


simpri mancul i país dal Friül cu lis 
buteghis tal centri storic e cuntune 
socialitát vivarose che e fasi sintí tal 
mieg de vite ancje chei che a son in 
là cu la etát". 

Insumiis, un Friül che al scomence 
a fâ i conts cun aspiets de puaretát 
in part peáts ae economie, ma ancje 
a aspiets sociái che a àn a ce fá cu la 
pussibilitàt di partecipá, di jessi a stà 
in puescj dulà che e je int e servizis, 
di vé int zovine dongje che e sedi un 
jutori tal fisic e tal spirt. *O sin une 
regjon di vecjos — al e lát indevant 
Valcic — e il pericul di là devantdaür 
". Cun di fat, 


“e je int cun plui di 65 agns che e à di 


al è simpri plui marcát 


pensá a cemüt torná a imbastî la vite 
te ore de pension, ma a son personis 
di ché etát e plui indevant che no 


rivin ae tierce setemane dal més". In 


sumis, *jessi vecjo a Cjabie, Grau o 
Carvignan e je une robe diferente". 

Une cuistion di stá cetant atents 
ancje cuant che la miserie e tocje 
ché altre bande de vite, lis fameis 
cun fruts pigui. “La puaretàt si 
trasmet dai gjenitórs ai fis, come 
che aromai al e stát certificát", e 
à cun di fat sotlineàt la miedie e 
politiche Cremaschi. “Adiriture, si à 
vüt constatàt che e à un efiet preditîf 
la presince di libris in cjase o ben 
la lór mancjance". Si capis ben che 
la miserie no si trasmet par vie di 
sanc, ma al e il contest dulà che si 
cres che al pues fà la diference. Par 
chest, e à dit ancjemó Cremaschi, 
“al è impuartant che une societát 
inclusive e puedi vé la pussibilitát 
de scuele a timp plen, il centri par 
manda i fruts di Istát, la pussibilitàt 
di lûcs dulà che gjenitórs e fis a 
puedin stá ben insiemi". Duncje, 
“si à di meti dongje une pluralitàt di 
azions, a son lis politichis di jutori 
che a traviersin plusórs ambits che a 
puedin muda il doman dai fruts che 
a nassin in fameis puaris”. 

Dut câs, la miserie no cjale la etàt e 
ancje in regjon e cjape dentri dutis lis 
cundizions anagrafichis. “Il 12% de 
popolazion dal Friül-Vignesie Julie 
alèincundiziondi puaretát relative", 
e à inzornát Cremaschi, presentant 
i numars di un studi de Fondazion 
Brodolini fat suntun campion di doi 
mil fameis. *Un situazion che si rive 
a véle cuant che intune famee di doi 
di lór si pues vé dome 1.011 euros al 
més par vivi". E je la percentuál plui 
alte di dut il Nord (9,696 a Nordest; 
11,196 a Nordovest), si ben sot de 
medie taliane che e rive al 18,2%. 

Prins al Nord ancje pes privazions 
materiáls, stant che a interessin il 
4% de popolazion, cuintri il 3,3% 
dal Nordest e il 3,596 dal Nordovest. 
Par zonte, la puaretát e je ancje 
“dinamiche”, par vie che il 25,9% de 
popolazion che e je rivade a saltà für 
de miserie al è tornàt a plombá intun 
stát di dificoltát dome dopo doi agns. 
La leg regjonál cui proviodiments 
par judá i puars e varès di rivà al 
dibatiment in Consei regjonál tal 
més di Jugn, cussi di jessi metude 


in vore in Autun. ll 





Pinot: par no fà e noe u 


la fin dal Tocal 








David Zanirato 





*Lapórepluigruesseejechédijessi 
glotàts dal Venit e di pierdi un altre 
bandiere de nestre vitiviniculture". 
Al è clar e sclet Valneo Livon, il 
titolàr de omonime cantine di vins 
di Dolegnan, Cuei orientài dal Friûl, 
contant de gnove bataie sclopade 
tal mont dai vins furlans, ven a stái 
ché dal Pinot grîs. Propit par chest, 
insiemi a une schirie di siei coleghis 
roncárs a àn decidüt, a pene savàt 
dal progjet di creà une DOC uniche 
clamade “delle Venezie”, di costituî 
un Comitàt pe difese dal vin furlan, 
in maniere di podé vé vós in cjapitul 
devant de Regjon che e stave lant 
vie drete come un sivilot par sotscrivi 
l'acuardi cui cusins di là de Livence. 

"[ntes setemanis passadis, si 
sin cjatáts a cuatri voi tra noaltris 
produtórs — al conte Livon — e dopo 
la pagjine che o vevin comprát tal 
Messaggero Veneto, o vin concuardát 
di inmaneá chest grup devant dal 
nodár. Cu la mé aziende o sin in vot 
fondadórs (Livon, Jermann, Volpe 
Ronco del 


Gelso, Teresa Raiz, Di Lenardo e 


Pasini, Schioppetto, 
Comelli), ma cun dutis lis aziendis 
che a àn za manifestade la volontát 
di aderî o rivarin a plui di cuarante, 
cence dismenteási di une cuindisine 
di enotecnies dal teritori”. Un prin 
risultát lu àn otignüt: a son riváts 
a frená la tratative che in Marc, in 
ocasion di Vinitaly a Verone, i venits 
a davin bielzà par fate. Par lór, di fat, 
e larés une cane vé dut il Nordest 
unît te comercializazion dal Pinot 
grîs (tresinte milions di butiliis l'an, 
vendudis massime tai Státs Unîts, 
in Gjermanie e Ingletiere): a disin 
che al sarès indispensabil par evità 
imitazions e dispreseaments. 

Secont invezit i roncárs furlans, 
chest dissen al puartarès ae 
scancelazion di dutis lis storichis 


IGT da nestre regjon, metint a risi 


po dopo ancje la esistence des 
denominazions a origjin controlade, 
lis DOC propit dal Pinot grîs (Cuei, 
Cuei Orientâi, Anie, Aquilee, Gravis, 
Lusinç, Tisane), une varietât che e 
pese il 25 par cent di dut il teritori 
regjonâl coltivât a vignis (4.750 etars 
totâi). 

“La nestre preocupazion e je chê 
di no jessi tignûts in considerazion 
— al specifiche Livon — parcè che al 
è clâr che cui numars che a podin 
zuià in Venit il nestri pés al spans, 
cussì come la nestre storie, la nestre 
culture, la nestre identitât. E che no 
vegnin a dînus che cheste operazion 
e covente par vendi di plui. Il 
Pinot Grîs furlan al pues vantâ un 
otim marcját". I roncárs furlans si 
domandin il sens di leà une Doc che 
di simpri e je sinonim di cualitàt 
e presi superiór a un vin che za in 
partence al cor daûr al presi plui bas 
e ae massime semplicitát dal gust. E 
soredut, no capissin ce müt che une 
Docassoludementri noomogjenie par 
terens e clime, e puedi rivà a superà 
la aprovazion dal comitát nazionál 
des Doc. Bisugne tignî cont, cun di 
plui, che si larès a pierdi la IGT de 
Vignesie Julie, butant vie agnorums 
di lavor dai professioniscj de zone, 
e po dopo al tocjarés aumentà lis 
produzions, danezant la cualitàt. 
“Tra Paltri — 


- prime di vierzi cualsisei discors, o 


al met in vuardie Livon 


vin prime di dut di rivà a costituî la 
Doc uniche dal Friül. O sin daür a 
fevelánt di cuatri agns in ca, ma nol 
è ancjemo saltát für di concret. Cun 
chest comitát che o vin inmaneát, o 
cirarin di difindisi e di difindi il bon 
non dal Pinot grîs de nestre tiere, 
cuintri cui che al volarà fasi fuarce 
politiche su pes nestris spalis”. 

Se no vignaran scoltáts, che si 
preparin a ricevi une schirie di 


ricors. Il 





Viers il Friùl | 


NCJE LA 
RELAZION 
TECNICHE 
E SOMEE 
PRONTE 
POLITICS, CE 
SPIETAISO? 


D.Z. 
La  relazion tecniche su lis 
ripercussions finanziaris che a 


saressin gjeneradis dal tornà di 
Sapade-Plodn al Friül e je pronte, 
dome di meti a disposizion de 
Comission Belange dal Senát, che e 
sarà clamade a dà il so paré pal vie 
libare definitîf ae leg di passag di 
regjon pal comun. 

La notizie si le à savude ae fin dal 
més di Avrîl ma sul so contignát no je 


stade ancjemò clarece e uficialitàt. 


DISSEN 
DI GIOVANNI DI LENA 


qe P 


Lis vós di coridór a disin che lis 
valutazions de Resonarie gjeneràl 
no son stadis trop a pro dal país dal 
Cjadovri, stant che - cul cambi di 
Regjon - la butade fiscal che rive in di 
di vué a Rome un doman si sbassarès 
un grum par vie dal fatòr di autonomie 
fiscal da Friûl. 


che però si podaressin subit ribati 


Considerazions 


cul sparagns contemporaniis inte 
spese sanitarie dal Stát, viodàt che 
la nestre regjon a statüt speciál, a 
diference dal Venit, si paie di bessole 
ospedài e medisinài. I sapadins a 
son stufs di tribulà, e par chest tes 
setemanis passadis a son lats in 
place, promovint une manifestazion 
par riclamà la politiche, soredut ché 
romane, a nigàsi e a decidisi une 
buine volte suntune domande che, 
impensinsi, dopo dal referendum dal 
2008 e à vüt il benstá di dutis dôs lis 
Provinciis e di dutis dós lis Regjon 


interessadis. Il 

(m vuehal distuda 1 Fogolars [urlans? 
nierviste al president Piltaro: «Lis parochiudis 
che si ocupm di emigrants a son masse: e 
coventaresune regolade». [nata restin lis barufis 









Fin a prime di fevelài, no cognossevi 


nissun che al ves fat Friül - New York 
in trê dîs, viag in avion includát. 
Partît di sabide, tornát di lunis. 
Nissun: il prin al è Pieri Pittaro, 80 
agns, president “in prorogatio” (la 
definizion se je dade lui stes) dal 
Ente Friuli nel Mondo. Si è puartàt 
daür la femine (“che il biliet sal è 
paiát di bessole... jê e je pensionade, 
e pues!”). E la puarine, no i à fevelát 
par cualchi di, pal strapag di chel 
svol intercontinentál. Si capis, e 
varà vüt di fâ e di viodi dut di corse: 
nancje il timp di une spassizade tal 
Central Park. Juste la inaugurazion 
di un event cui furlans di là vie, e di 
corse: la visite al One-Wte, il palag 
tirát sù di Mario Collavino, smontant 
li de fermade de metro, imbastide de 
Cimolai. Simpri di corse: un zîr di 
clamadis al telefon ai amîs che a 
vivin tai States, che za si scugnive 
jessi al check-in dal aeropuart JFK. 
*Ah!, no stait a fámi meti nancje un 
poleár te aghe, ma pai aeris o voi 
mat. Mi met la mascarute e o duar 
dut il timp”. A scrivi di Pittaro e dai 
siei fatarei ator pal mont, no bastarès 
une edizion de Patrie. E dut cás, il 
cantin de “furlanetàt tal mont” al bol 
simpri. 

La ultime cuistion e je une 
polemiche cul Efasce (Ente Friulano 
Culturale 
Pordenonesi 


Assistenza Sociale 


Emigranti  — nel 
mondo), apont di Pordenon, daspò 
lis declarazions, a mieg stampe, dal 
so president Michele Bernardon 
(lei articul chi dongje). Dit sclet, al 
ven un dubi: nol è che dute cheste 


dut 


associazions, ae fin nol deventi un 


vicende, chest cavilási fra 
pretest par sierà ducj e dut? Pieri 
Pittaro al da sù: ^Noooo, no, no... 
jal siguri. Chi nissun al vàl cidinà 
nissun, cun di plui il grant patrimoni 
dai furlans pal mont. Purtrop al è dut 
un züc di “parochiutis”, che di mieg 
si è metude la politiche. Politiche 
che prime lis à ricognossudis, chestis 
parochiutis, par vie che i faseve 
comut cussì, e che cumò no rive a 





Oscar Puntel 


guviernà, parcè che si viòt che e à 
interés a tignilis". 

Antecedent: lis parochiutis in 
cuistion no son altri che chés altris 
cuatri associazions ricognossudis de 
Regjon Friül-VJ par pupilà e par 
stáur daür ai coregjonái tal forest. 
Baste cirî su internet. Delibare 372 
dal 2012. Burocratés: *Viodude 
la leg regjonál numar 7 dal 2002 
(Zonte Tondo I), gnove dissipline dai 
intervents in materie di coregjonái 
tal forest e rimpatriáts, la Zonte 
regjonál ae unanimitàt (Zonte Tondo 
II) e delibare il ricognossiment di sís 
sogjets". E fra chescj, i furlans a 'nd 
àn cuatri di riferiment: in plui dal 
Ente Friuli nel Mondo e dal Efasce 
di Pordenon, a son ancje Eraple, che 
e fas cjâf ae Acli, e la Alef, che e je 
te cjase de Cgil. 

Pittaro al dopre la metafore des 
“parochiutis” propit par spiegà e 
justificà chés che a son secontri 
lui “invidiis buridis für di cuant 
che il jutori che al rive de Regjon 
al è calât”. Lis tensions, insome, si 
saressin rinfuarcidis cul andament 
economic gjeneràl. 

Fin cuant che si podeve fà sagre 
ducj cuancj, la convivence e jere 
avonde pacifiche. Ognidun tal so plet 
di ort, cence che si cjalàs chel dongje. 


IS 


Cumò che la Regjon e à alcade la 
grepie, ancje un pont percentuál in 
plui tal ripart dai fonts al scomence 
a fà gole. Par chest an, il totàl dai 
bécs stanziáts al è di 900 mil euros, 
che lis sîs associazion si dividin cun 
percentuáls diferentis: al Ente Friuli 
nel Mondo i rive il 32%. 

Al va dite che il president Pittaro, 
fuart de storiute des parochiutis e de 
grepie plui alte in finanziarie, za di 
tré agns in ca al sta domandant ae 
Regjon une strategjie clare. Si visin 
de sene, intant de *X Convention 
e incuintri anuál dai furlans tal 
mont" tal cjistiel di Udin. Debora 
Serracchiani, governadore di cualchi 
més, e rive a mieze zornade. E Pittaro 
i dîs: “O pensi che sîs ents dedicáts 
ai coregjonái, e di chescj cuatri ai 


€) DI Leah de) 


furlans tal mont, a sedin masse. No 
dîs di sieràju, ma o pensi che la 
nestre “first lady” e varà ce taià”. “In 
ché ocasion - al ricuarde vué Pittaro 
— jal ai dite ... Lis riformis coragjosis 
si fasin a inizi di legjislature. Ma la 
fantate no à volût scoltàmi”. Passáts 
i agns - tra cualchi més la gnove 
Convention si fasarà a Cormons -, 
cul president in scjadince e che al 
vül mola, Pittaro al complete ché 
riflession: “Impensabilis dutis chés 
associazions, ancje parcè che la 
furlanetàt tal mont e je un valór “in 
bloc unic”, no pues jessi espression 
di partizions teritoriáls e salacor 
politichis. O sin un valór incredibil, 
pecját pierdilu o dividilu". 

I da man fuarte Pieri Fontanini, 
president de Provincie di Udin, che 
però al dismentee che la ripartizion 
“in parochiutis”, principi di dute la 
cuistion, e fo aprovade propite di une 
zonte a lui plui “amie”. Alore o sin 
simpri li. E Debora no intervignarà. HI 








Fontanini al poie 
lis istancis dal Ent 


«L'Ente Friuli nel Mondo al è il 
plui antîc, adiriture il prin di cheste 
sorte che al è nassüt in Italie (ai 
20 di Jugn 1953) par mantignî i 
rapuarts cui furlans de diaspore. Al 
ten dongje 156 Fogolárs, cun passe 
23 mil socis in dut il mont.». Il 
president de Provincie di Udin Pieri 
Fontanini, vie par une conference 
stampe, adun cul president dal ent 
Pittaro, al à sburtàt par meti man ae 
situazion dai tancj ents che si ocupin 
di emigrants, zontant: «a bastaressin 
chescj elements par dai al ent la 
impuartance che al merete. Invezit la 
liniecjapade de Zonte regjonàl Tondo 
emantignude di ché Serracchiani e je 
di une rapresentance dai emigrants 
frugade in masse organizazions e 
cuntune division des risorsis che no 
ten cont des variis realtáts». HI 





IL PRESIDENT 
DI EFASCE: CUMÒ MIÓP 
UN MOMENT DI POLSE, 
MA DISPONIBII AL DIALIC 


O.P. 


AI 


riflession, une polse" il president 


domande “un moment di 


di “Efasce —  pordenonesi nel 
mondo”. Daspò la tampieste e i 
flums di ingjustri finîts sui gjornài 
“che a àn esagjeràt cetant”, Michele 
Bernardon nus dîs dome chestis 
peraulis, clamât al telefon: “O stimi 
che al fasi ben a ducj i atórs che 
si ocupin dai coregjonái tal forest 
pensái parsore, dopo dut ce che al è 
suceddt. E o zonti che, po dopo, ducj 
i sogjets a varan di sentási ator di 
une taule e di discuti in müt seren, 
cence preconcets, dal avignî des 
associazion e dal ràl tal mantignî 
1 rapuarts cul nestris emigráts 
tal forest. Dal rest, jo o ai simpri 
manifestát plene colaborazion cun 
ducj chescj ents, no ai problemis a 
colaborá, baste che si fasi sul stes 
plan, cun pari dignitàt”. 

Struc des pontadis precedentis. 
La polemiche Ente Friuli nel Mondo 
— Efasce e jere sclopade dopo che 
sul Messaggero Veneto, Bernardon 
al veve dite: *Ente Friuli nel Mondo 
si ocupe dome di broade e muset, 
e i sel associàts a son emigráts 
pecotárs". Pittaro al à convocade 
subite une conference stampe di 
urgjence, par rispuindii, a non des 
centenárs di clamadis di proteste e 
di mails ricevudis. 

Bernardon al à afidade la sò 
repliche a un comunicát: “Il cuadri 
burît fàr in chescj dîs al riscje di 


mostrà une lote fratricide jenfri 
associazions; aspiet, chest, che no 
nus aparten. No son lis polemichis, 
ma i progjets metüts in vore a pro 
dai coregjonái, i elements che a 
Se 


di no, si riscje di colá in logjichis 


dan fuarce aes associazions. 


di spartizion, pierdint di voli la 
meritocrazie, che di chescj timps e 
scugnarès jessi invezit il criteri par 
fa lis sieltis”. 

Pal president di Efasce, al è 
plui impuartant lavorà insiemi e 
fa “masse critiche" su progjets 
comuns, disint no a une vuere pe 
spartizion des risorsis. “Il pericul 
al è chel di pierdi di viste la reson 
stesse che o esistìn: valorizà, tutela, 
sostignî chei che a àn lassat lis 
nestris tieris e cul propri lavór a 
àn contribuît e a stan contribuint 
a da un lór apuart ae cressite dai 
Paîs che ur àn dat acet”. “Se i fonts 
a disposizions, tancj o pócs che a 
sedin — al continue Bernardon - a 
son dal sigàr impuartants, ce che a 
val di plui a son lis ideis e i progjets 
metàts in vore a pro dai coregjonái. 
Su chescj si à di misurá la capacitàt 
di un ent, e no dome suntun ipotetic 
numar di iscrits. Ogni associazion 
e à une sô dignitàt che e merete 
rispiet pal lavor che e davuelg. La 
colaborazion e buris für dal dialic e 
dal confront; cheste e je la filosofie 
nestre, che nus à animáts fintremai 
in di di vue". Bl 


Cuatri enis par rapresentà la 


emigrazion furlane, 





Alef, Efasce, 


Mondo e Eraple: a son i cuatri ents 


Ente Friuli nel 


che a rapresentin la — emigrazion 
furlane. La prime associazion, la Alef 
- sigle che e sta par “Associazione 
del Friuli 


Venezia Giulia" - e fâs riferiment ae 


Lavoratori Emigrati 


Cgil: ancjei sei uficis a son di cjanton 
cu la sede di Udin di chel sindicát. E 


plui o mancul atîfs 


je stade fondade tal 1968: vué e conte 
52 circui, une buine part di chescj a 
son concentràts in Argjentine e li, tal 
2005, e je nassude une associazion 
specifiche che ju coordene. Alefnosi 
indrece dome ai emigráts furlans e ai 
lór dissendents, ma ancje ai imigràts 
in Friûl. La ativitát di sostegn a pro 
dai prins e di integrazion a pro dai 
seconts e ven pandude midiant di 
une riviste e doi sîts web. 

“Efasce — Pordenonesi nel 
mondo” e sta par “Ente Friulano 
Assistenza Sociale Culturale 
Emigranti”, istituzion volude de 
glesie di Concuardie-Pordenon. È, 
di fat, la associazion e je poiade a 
ché Diocesi, che dal 1907 e à volàt 


jessi dongje e furnî assistence ai 
(al va indevant a pagj. 11) © 

FASI GLOTI DAL MONT 0 
TORNA A METI IN VORE 
IL SENS DI COMUNITAT, 
FONDE DAL NESTRI VIVI? 


Ve parcé che bonsignór 


Genero ai 3 di Avril al à clamát 


1 furlans a une Assemblee 








Walter Tomada 








La so predicje pe Messe pe Fieste 
dal Friül in Domo a Cividat ai 3 di 
Avrîl e à fat scjas e dismot une vore 
di interés. Bonsignór Guido Genero, 
Vicjari gjenerál de Arcidiocesi di 
Udin, al à di fat clamât i furlans a une 
sorte di mobilitazion par une gnove 
“stagjon de sperance" che si pee al 
recupar de lór identitát comun. Une 
identitát che e à un leam cu la Glesie 
a parti de sô stesse divignince, che è 
met lidrís intal patriarcját di Aquilee: 
ma che in di di vué e à di cjatà une 
adesion di bande dal cuarp intîr de 
societát furlane. 

Lis rispuestis no si son fatis spietà 
e a distance di cualchi setemane 
bonsignór Genero nol à dubis di 
vé fate la sielte juste tal butà chest 
clap te aghe de nestre autonomie. 
“O pensavi di tant incà a fà — al 
spieghe - cheste propueste. Vint 
passat il periodi daspò dal taramot 
che inte disgracie nus à dut cás 
dade la ocasion di metisi dongje par 
pandi la nestre identitát di furlans in 
maniere sclete e costrutive, o pensi 
che al sedi di fá dut ce che si pues 
par no dismenteále e tignî cont di jé 
prin che ai furlans ur tocj di pierdile, 
o che a sielzin di vendile par un blanc 
e un neri”. 

Il so messae al è une voresclet: no 
aial pore di strumentalizazions? 

No, nol è nuie di sbaliat a sburtà 
i nestris fradis a jessi ce che o sin. 
Anzit, al pues jessi une vore util a 
ducj scuvierzi, o riscuvierzi, la nestre 
vocazion di popul tra i popui di une 


gnove Europe che pe prime volte inte 


A 


sô storie e pues permeti a dutis lis 
sós gjernaziis di vivi in plenece la 
lór identitát in maniere libare, e tal 
rispiet e tal ricognossiment dai lór 
dirits. Ma par che un popul al sedi 
bon di fà valé i siei dirits, al à prin 
di dut di ricognossisi inte sô identitàt 
storiche, linguistiche e culturál. Par 
chest, al covente un moment di 
convergjence, un moment di union 
par tirà dongje dut ce che cumò si è 
fruconát in mil tocs, ven a stài lis mil 
animis di chest Friül. 
Cemát saressino di tirà dongje? 
Une assemblee dal gjenar e va 
studiade. No soi jo a volé ni a podé dà 
conseis di caratar juridic o esecutîf 
su cemft che si à di inmaneále, ma 
e podarès vé la forme dal Forum, dal 
Laboratori, ce saio jo? La cuistion no 
jelaforme, mail contignüt: al covente 
un puest dulà che almancul une 
volte ad an i furlans si confrontin in 
maniere democratiche e partecipade 
su ce che a vuelin jessi intal avignî. 
O pensi a une forme alte e biele 
di convergjence, dulà che partîts, 
categoriis economichis, inteletuái, 
membris des associazions e des 


comunitàts, a sclarissin lis liniis di 





Ò LA SGRIFE 

SBERLI DISPERÀT 

Cristiano Shaurli, za sindic di Faedis, 
a cjáf dal grup dal Partît Democratic 
in Consei regjonál, fra i fondadórs di 
Un Friùl Diferent, che tu ás fate la 
campagne eletorál par talian, furlan 


e sloven: DÍS ALC DI FURLANIST! 


cemát che si à di operá intal mont par 
fa viodi une autentiche sintonie di 
comunitát. O pensi amozions unitaris 
che a dedin la linie a ducj par no fà 
plui cressi un grum di furlans che 
a van indevant “di bessói", ma un 
popul che si da dongje come che al 
à fat dopo la vuere o dopo il taramot. 
Cui varessial di meti adun dut 
chest orghin? 

A coventin personalitàts 
indipendentis e ricognossudis dai 
furlans par ce che a àn fat a pro dal 
Friûl e de sô autonomie. Cualchidun 
come Zuan Francesc D'Aronco o 
Sergio Cecotti o pre Duilio Corgnali, 
juste par fà cualchi non. E covente 
int che e vedi scolte e che i furlans i 
rispuindin, che a metin cùr e cerviel 
pal ben de nestre tiere. No pues 
jessi une robe pilotade de Glesie 
come istituzion: e nancje di nissun 
partît, parcè che cheste assemblee 
e à di jessi fondade sul dialic e la 
discussion e e à di dà rapresentance 
a ducj. Si à di là viers di une gnove 
Costituzion de Patrie dal Friàl. 

Ma no isal il pericul di sieràsi e 
di fevelási intor? 

Il mont si sta savoltant, la Europe 
e sta mudant piel e i savoltaments 
dal mont a puartin ancje tal mieg 
des nestris comunitáts gnove int. 
Ce si puedial fâ? Fasi gloti dal mont 
o tignî cont des lidrîs e ciri, cence 
fai tuart a di nissun, di torná a meti 
in vore il sens di comunitát che al 
à simpri coventàt di fonde al nestri 
vivi? O podin sielzi se platási, forsit 
par simpri, stricáts de globalizazion 
come prin de vuere nus veve stricáts 
la ditature, o jessi ce che o sin, 
mostrá la nestre muse: e i furlans di 
chenti e di inaltrò a varessin di vé 
braùre di fálu. 

Il confront al à di jessi ancje cul 
forest, duncje... 

Sigür, no dome parce che tancj 
nestris confradis a son sparnigàts 
ator pal mont e noaltris no fasin 
avonde tesaur di cetant ben che a àn 
fat; ma ancje parce che a son altris 
popui ator pe Europe che a àn ce 
insegnánus. Catalans, scozés e altris: 
se al è ale di impará di lór, parce 
no fálu? 

La Glesie ce rül varessie? 

Sul teritori la Glesie e cres su lis 
lidrîs di Aquilee. Il Sinodi diocesan 
dai agns '80 al à sclarît bielzà ce 
che al vàl dî spandi la cussience di 
cheste ereditàt sul teritori. Bisugne 
puartà chest messag ancje a cressi 
intes Diocesi di Pordenon, Gurize e 
Concuardie e sù pe Cjargne che e à 
ancjemò plui bisugne par resisti al 
dispopolament di une gnove idee di 
avignì che e rivuardi dute la nestre 
tiere. O vin di trasmeti ai zovins 
l'amór pe lór divignince: ma chest si 
pues fà dome mostrantjur che a chest 
Friûl o vin voie di dai un doman. li 





I FURLANS A SON FURLANS: 


i mneologjisims 


che si 


inventin par frucà il Friùl 


smentits di 


un scandai 


restát masse platàt 


Ubaldo Muzzatti / Redazion 


“Se lui al ves di definîsi, a cuale 

di chestis identitáts si sintial 

plui dongje?” 

Dáts: UPI F-VJ/Sintesi 


Te seconde metát dal 2014, la Union 
des Provinciis dal Friül Vignesie 
Julie e à fat fa al “Centro Studio 
Sintesi — Istituto di Ricerca Sociale 
ed Economica” di Mestre un studi 
demoscopic cul titul di “La Provincia 
e l'Identità dei Cittadini”. Il scandai 
al veve ché di fà viodi la impuartance 
de provincie pai citadins, no dome 
dal pont di viste aministratîf, par fài 
cuintri ae scancelazion dal ent. Par 
dute une serie di motífs, il document 
nol à vat la difusion che i voleve, 
probabil parcè che cualchidun si 
spietave rispuestis diviersis. 

Il studi al è particolarmentri valit 
par vie che al è stàt prontàt di un 
istitàt di ricercje cualificát e esterni 
aeRegjon(eduncjenocondizionabil), 
fat in dutis lis cuatri provinciis (e 
duncje cun orientaments e interès 
di difindi diferents): se si lei il 
document intîr si viót la impostazion 
professional e neutrál. 

Ancje il fat che i risultáts no sedin 
státs sparnicáts e rimarcáts a fuart 
dai media locái e je une prove de só 
bontát: come che si viodarà, chescj 
numars a descrivin une realtát ben 
divierse di ché che e ven contade. 

Il studi al cjape dentri tancj 
aspiets tant che: il preseament dal 
ent provincie, il sens di partignince 
aes istituzions, e vie indevant. In 
chest articul no volin fevelà di dut il 
studi, ma viodi di un scandai li che si 


domandave: “Se lui al ves di definîsi, 
a cuale di chestis identitáts si sintial 
plui dongje?" 

Lis rispuestis vignudis für par 
ognidune des cuatri provincis si 
viodin te tabele publicade al inizi 
dal articul. 

I infografics parsore a smascarin 
lis pretesis puartadis indevant di 
chei che a vuelin dividi o dineà 
il Friûl e i furlans. Cjalin dome 
chel pordenonés. Par agnorums 
cualchidun al à batüt su une 
imagjinarie “identitàt pordenonese". 
I numars invezit a disin che in 
Provincie di Pordenon a vuelin jessi 
clamáts furlans in percentuál sù par 
ju compagne di ché de Provincie di 
Udin. 


póc plui dal numar dai residents de 


“Pordenonés” si definissin 
citàt. Come chei di Udin, par altri: 
une robe simile che però in merit 
a “Portus Naonis” e ven esaltade 
cence recuie. 

I dâts, po dopo, a disin che a 
son trê lis provinciis di maiorance 
furlane. Trê e no une! E a Pordenon 
in percentuâl sù par ju di chê 
udinese, duncje il Friûl nol pues 
jessi confinât te Provincie di Udin. 
A Triest si pues viodi che in citât e 
provincie si definissin “triestins”: 
dome une piçule minorance si dîs 
“julian” (magari a son juste chei che 
lu scrivin sul gjornâl o lu disin par 
television). 


Identitàts dal Friùl-V] 
53,41% 


furlane 





triestine 15,55% 
e 


udinese 9,15% 
— © 


pordenonese 5,89% 
li 





| gurizane 4,8% 
cjargnele 3,92% 
[uiai 2,91% 
‘slovene 0,93% 


altris 3,46% 
ho 





0 50% 
Dáts: UPI F-VJ/Sintesi 


Tal infografic chi parsore, i numars 
a son integráts daür de consistence 
demografiche di 


fasint il cuadri complet de Regjon. 


ogni provincie 
La identitàt furlane e risulte prime, 
pûr gjavant i risultáts des “identitàts 
citadinis" di Udin e Pordenon. Di 
notá - come che si diseve prime - 
che ché juliane e risulte scuasit la 
ultime, e “furlan ocidental” al è cussì 
pigul che al finìs tal totàl dai “altris”. 
Chest dat - tant par dî une - al da 
fuarce ae propueste di cambià il non 
de Regjon in *Friàl e Triest". Altri 
che bati tant par gjavá il tratut jenfri 
F-VJ, inventantsi identitàts che, 
come che si viót, no esistin. ll 

"a la Marchionne"? 


DANÈ FARE 


I solits ben informáts a disin che 
Gianpietro Benedetti, president de 
Danieli, al sedi restát cetant rivilît 
de domande di rimant a judizi 
puartade indevant de Procure de 
Republiche di Udin a cjame só e 
di altris sîs dirigjents dal Grup par 
evasion e fraude fiscál par un totàl 
di 281 milions, cun plui o mancul 
80 milions di impuestis no paiadis, 
midiant un di chei cás che a vegnin 
definîts “esterovestizion societarie”. 
Dal rest, za tai agns 1989-1992, il 
Grup di Buri al jere finît inte smire 
de Agjenzie des jentradis par altris 
reats finanziaris prossumáts, une 
acuse su chel che i disin dividend 
stripping (une modalitàt alternative 
di incassà il divident, fasint une 
plusvalence), contenziòs che di chel 
al jere jessüt vincidór dopo cuasi 
vincj agns, podint cussì “diliberà”, 
intal belang 2010, cuasi 76 milions 
di euros che al veve metát a risierve 
in vie cautelár. 


SENARIS 

Fin chi i fats. Cumò fasin un zûc e 
provin a imagjiná un senari futàr. Val 
a dî: e se devant di cheste situazion 
di inciertece normative che e puarte 
a inchiestis e contenziós, la Danieli 
e sielzés di puartá la proprie sede 
tal forest? Di timp, Benedetti al 
sosten ciertis posizions che a son 
stadis intai ultins timps trasformadis 
in realtàt di Sergio Marchionne, 
deus ex machina de Fiat, tant 
che i incentîfs salariài leáts ae 
produtivitàt e al risultàt societari, 
par esempli. E il fat che la Danieli 
e sedi aromai une multinazional, 
ancje se “in format di sachete”, al 
podarès judá chest dissen. Cjapìn 
in considerazion, tra chés altris 
robis, che la Danieli e à presentàt 
intes setemanis passadis une ufierte 
pe acuisizion di Finmeccanica di 
dós societáts controladis, la Fata 
Epc e la Fata Hunter, ativis intal 
setór de lavorazion dal alumini, 
compatibile cun chei che a son i 
orientaments plui resints, in teme 
di “core business", dal Grup di 
Buri. La Fata Hunter e à une sede 
ancje intai Stàts Unîts. O imagjinin 
alore, un senari “ae Marchionne”. 
La Danieli e rive a acuistá la Fata 
e, compagn di chel che e à fat la 
Fiat cu la Chrysler, e decît di fondi 
lis societáts e di movi la sede legál. 


Dulà? Cence vé di fà masse sfuargs 
di fantasie, lant daür in maniere 
vuarbe al *model Marchionne", la 
sede legál e podarès jessi puartade 
a Amsterdam (la variante e podares 
jessi rapresentade dal Lussemburc, 
dulà che la Danieli e je presinte za 
di tancj agns cuntune controlante), 
il domicili fiscàl a Londre e la 
cuotazion in Borse e podarès jessi 
suntun cualsisedi marcját; che al 
sedi il New York Stock Exchange 
(Wall Street) o un altri, póc al 
impuarte, intant che e podarès dut 
câs vignî mantignude la cuotazion 
secondarie a Piazza Affari di Milan. 
Ma il trasferiment de Danieli, che al 
sedi clár, al podarès dut cás sucedi 
cence tignf cont de acuisizion di 
Fata, ma dome su la base di calcui 
precîs di convenience economiche. 
La uniche robe cierte e je che al pàr 
dificil che chest al sucedi prime che 
la inchieste inviade de Procure di 
Udin e rivi al tiermin. Ma dopo la 
sentence, cualsisedi che e sedi... 


IL "MODEL 
MARCHIONNE" 

A chest pont al è però di fasi une 
altre domande. Ce sucedaressial se 
pardabon il “model Marchionne” 
al vignìs aplicàt ancje ae Danieli? 
Tignìn cont che al è un grup che al 
rapresente plui dal 30% dal trafic 
in esportazion di dute la provincie 
di Udin, che al conte cuasi tré 
mil dipendents sul teritori (che si 
calcoli la sole Abs, tra lis principàls 
produtoris di agài speciài di Italie) 
e cuntun indot che al di almancul 
trê voltis tant (dai servizis, ae 
logjistiche, ai traspuarts). La pierdite 
di butade che e derivarès pes cassis 
di Stàt e Regjon no sarès duncje di 
póc cont e di sigür e varés un impat 
impuartant sui conts publies e sui 
servizis. Par cumò, fintremai che la 
inchieste e je in cors, ogni decision 
e somee che e sedi destinade a jessi 
conzelade. Ma, ae fin, e soredut se 
il verdet al sarà ancje cheste volte 
favorevul ae Danieli e se, intant, de 
bande dal Guvier no intervignaran 
misuris che in cualchi mát a laran a 
favorî il restà in Italie des societáts, 
un trasferiment al somee tant, tant 
probabil. Scomengá a cjapá in 
considerazion cheste ipotesi, cussi, 
almancul tant che cás di studi, no 
sarès une idee strambe... E 





LA SPECIALITÀT NO DOME NUS 


COVENTE 


PAR AMINISTRASI 


BEN, 


MA ANCJE PAR SFRUTÀ LA GNOVE 
POSIZION GJEOPOLITICHE DE REGION 


Roberto Muradore 

Lis declarazions dal President de 
Regjon Toscane su lis Regjons 
Speciáls a sunin ofensivis pal Friül- 
Vignesie Julie e a alimentin ancjemò 
di plui ché voie di neocentralisim 
che e je daûr a lâ za in grant. 

Come se nol fos propit dal faliment 
dal centralisim che si è gjenerade 
ché sburtade federaliste che, par 
altri, e je restade irealizade. 

A dile dute, ancje la nestre 
Regjon no à decentrát i propris 
podés e si è tignude ben strente “la 
borse" a discapit di chei altris nivei 
aministratífs. 

La specialitàt e riclame temis 
storics, economics e politics e 
argoments tant che la teritorialitát, 
la autonomie, il federalisim e la 
identitàt. 

Su la Autonomie Special de nestre 
Regjon, o stimi impuartant sotlineà 
ciertis cundizions essenziáls pe sô 
stesse reson di esisti. 

Par prime robe, e va rimarcade cun 
fuarce la coesistence di plui lenghis 
e identitáts. 

Pluriculturalisim, | duncje, di 
promovi. 

O soi dacuardi cu la conseire 
regjonál Alessandri Colautti cuant 
che e dîs di no capî cui che si sdegne 
pai tais ae culture e si dîs, invezit, 
dacuardi cui tais al insegnament de 
lenghe furlane. 

Parce, il furlan no ise culture? 

AI è 


posizionament gjeopolitic economic 


determinant ancje il 
dal Friùl-VJ. Intal passat la Regjon 
no jere apetibile e interessante, pe 
economie, par vie de vicinance cui 
país comuniscj. 

Cumò e je simpri prossime ai 
stes País che a son i nestris simpri 
plui motiváts gnüfs concorints e 
contindints ma a rapresentin ancje 
potenziái gnüfs marcjáts. 

La gnove colocazion tal centri de 
Europe e va fate rindi. La Regjon e 
pues jessi une crosade determinante 


intai flus dai oms e des marcjanziis 





e chest al puartarés beneficis 
economics aes comunitáts locáls. 

Duncje, e va miorade e coordenade 
la portualitát, fat deventá plui eficient 
il sisteme feroviari e doprát a plen 
l'as Adriatic-Baltic (Pontebane). Il 
posizionament de nestre regjon al 
è une “unicitàt” di valorizà e al è 
pardabon une esclusive dal Friül-V J. 

E jeimpuartante ancje une gjestion 
aministrative virtuose, come che al è 
stàt par decenis. 

Intal ultin periodi, però, nol è stàt 
propri cussì ancje se, dut cás, e je 
lade tant miòr che in altris Regjons, 
sedi ordenariis che specials. 

No son propit il massim de 
virtuositàt sedi il sviliment des 
partecipadis regjonáls che la cjare 
e no finide cuistion dal Compart 
Unic. Lis partecipadis a àn di cjatà 
für une mission che no sedi la 
autoconservazion semplice, tornant 
a jessi buinis pes impresis e pai 
citadins. 

Cence altri, e va fate une riforme 
istituzionàl e aministrative che e 
agreghi (no che e fondi) i Comuns 
in areis largjis, plui largjis di chés 
previodudis, par delegáur compits e 
risorsis. 

I nivei sub regjonài, duncje, 
adeguáts par dimension e funzions 


par evità il tramai dal neocentralisim 


regjonál. 
A van valorizadis lis 
professionalitàts dai nestris 


dipendents publics ancje midiant 
ché mobilitàt, dal sigàr contratade, 
rindude pussibile propit dal Compart 
Unic. 

Ancje se dut chest, e altri ancjemò, 
al fos fat, nol sarès dut câs suficient 
par mantignî la nestre specialitàt 
parce che par contrastà cheste gnove 
derive centraliste (ancje autoritarie 
e oligarchiche?) al è pardabon 
necessari che i atórs politics, 
economics e sociái regjonái a sedin 
dutun, uníts e solidaris. 


Dome cussì o podarin fáje. Bi 





Screat il restauri de Cjase 
de Ete di Miec di Cividat, 
che cumò e il public 
le podarà visità 


Redazion 


Daspò i lavórs di sistemazion, il 
més stát, ai 15 di Avril dal 2015 e 
je stade screade la "Cjase de Ete di 
Miec" di Cividát. I lavórs a son láts 
indenant cun timps svelts, tant che 
il progjet - presentát intal 2013 - al 
è stát mett in vore intal Otubar dal 
2014 e al rivàt insom juste cumo, 
rispietant i timps previodüts. Il 
progjet di sistemazion e di gjestion al 
à vinçût il prin premi dal bant 2014 
par “Progjets integráts public/privát 
pe realizazion di servizis ricreatîfs 
e par ativitàts culturáls, dentri 
dal Program regjonal pal disvilup 
ruràl 2007/2013, Asse IV Leader”, 
inmaneàt dal Gal Tor Nadison. 
Duncje, il Comun al à podîit finanzià 
i lavórs di mt di rivà a vé un restauri 
cetant rispietós dal pont di viste 
struturál e storic. Il finanziament al è 


stát domandt adun cu la associazion 


Ambientarti: di fat, il bant al jere 





par un progjet inmaneát insiemi di 
public e privât. Il Comun al veve 
di regolà la cjase e ae associazion i 
spietarà viodi di jê. Daùr di un studi 
fat dal storic cividin Tagliaferri intal 
1980, ripuartàt de storiche Silvie 
Zamboni vie pe scree, forsit la cjase 
e jere tal imprin une tor, stante la 
sô forme cuadrade. Dome daspò dal 
riviel dal 1378, butade jù la spice 
de tor, e deventarà la cjase di un 
artesan. A ogni mt, un manufat 
impuartanton rivàt di in ché volte 
fin ai nestris timps. 

La associazion Ambientarti e 
à cjapát sù il compit di sistemá i 
ambients: al plantiere si cjate la 
buteghe dal oresin e forsit sot e jere 
ancje une cjanive; al prin plan e jela 
cjamare di durmî e al secont plan e je 
logade la cusine, che e je la stanzie 
plui grande li che si cjate il cjamin, 
chest par vie che plui curte e jere la 
fumarie e mancul pericul al jere che 
al cjapàs füc dut. Po dopo, daür de 
cjase si cjate un pigul curtîl cuntun 
porton che al da su ché altre androne. 

In cheste maniere, Cividat al 
recupere un toc une vore biel de só 
storie, che cumó a puedin viodi ducj: 
une testemoneance uniche intal so 


gjenar. ll 

LA CJARGNE E 
CLOPE: VIAC TE 
CRISI DE MONT 


David Zanirato 





Cheste volte nol è nissun forest di dài 
la colpe. Tocje dome fà autocritiche. 
Par chel, cheste volte al fâs plui 
mâl dal solit. E cuissà trop timp che 
al coventarà par tornà a fidási di 
cualchidun. Plui dai bégs, plui dal 
orgoi, plui dal balin de cooperazion, la 
vicende Coopca, indipendentementri 
di cemát che e finirà, e lassarà une 
feride cetant profonde tal sintiment 
di fidance dal cjargnel, soredut dal 
cjargnel tai confronts di un altri 
cjargnel. Lait a sintî ce che a disin 
e ce che a pensin chei che a vevin 
metàt tai lór librets dute une vite di 
sacrificis, di fadie, di sparagns pe 
cjase di ricovar, pal funeràl, pe cjase 
gnove o pe universitàt dal propri fi. 
Nancje se ur proponin un cont cu la 
garanzie dal Pape a tornaran a crodi 
al spirt di une cooperative. “Ben, a 
podevin stà plui atents, controlà i 
conts tes assembleis, prestà bégs par 
chei tas di interés cussi alts al doveve 
meti un gri tal cjáf, fâ nassi un suspiet” 
a ribatin un pár di lór. Valu a spiegá 
al operari abituát al bon non che si è 
fate la cooperative cjargnele in plui 
di un secul di vite o al vecjut che 
no si intint di finance e che magari, 
cemát che cualchidun al à contát, al 
è stát “sburtàt” e *convint" asielzi un 
determinát plan di dipuesit. Si spere 
che la magjistrature e rivi insom a 
cjapà i colpevui, tal stes timp però al 
tocje là indenant. Pensantancje achei 
che a pierdaran il puest di lavór e che 
si zontaran ae schirie di disocupáts, 
ingrumade in chescj agns. 

Sì, parcécheunaltrigrues probleme 
che al pese un grum su pe Cjargne al 
è, come dapardut, la crisi. Fasét un 
zîr pai país a contà lis gruis e i cantîrs 
vierts, o se no domandait ai perîts o 
ai architets trops progjets che a stan 
preparant. La edilizie e je ferme, e 
cun je dut l'indot, dal piastrelist al 
idraulic, dal fari al marangon. Tocje 
là oltri lis galariis di Damár par podé 
continuà a lavorà. Une cjadene dure 
di rompi, soredut se la int che e reste 
e je simpri di mancul. Par fortune che 
lis fabrichis gruessis, dala Automotiv 


aes cjarteris, a dute ché sdrume di 
pigulis e mediis impresis sparnigadis 
tra Tumieg, Damár, Paluce, Vile, 
Fors e Dimpeg a resistin, se no e 
sarès peloche. Si dovarès fáur un 
monument a chescj imprenditórs 
ma invezit lis gabelis a continuin a 
cressi. Alore, ce spietino a intervignî 
concedint incentîfs, par esempli su 
pal presi de energjie o nigantsi pe 
bande largje? 

Di ché altre bande il turisim, la 
agriculture, il bosc a somein simpri 
che a stedin par fà ale in gracie dal 
corag e de intraprendence di une 
grampe di inovadórs; si sint però che 
al mancje daür un dissen gjenerál 
che al fasi movi ducj dilunc de stesse 
direzion. 

O tornin alore al probleme des 
personis, dal guvier dal teritori, dai 
“manis” che o vevin tirât in bal bielzà 
tai més passats propit su pe Patrie. 
Cjapitul chest, che al continue di un 
bande a paià la assence di un ent 
comprensoriàl legjitimát a rapresentà 
dut il teritori (o sin al setim an 
di comissariament de Comunitàt 
montane, juste par dî..) e di ché altre 
si è ingriviát ancjemò di plui cu la 
vicende Coopca che e à mett in lûs 
— finalmentri al dis cualchidun - un 
sisteme di relazions e di podé che tai 
ultins agns al veve fat ploie e soreli. 

La gnove butade di aministradórs 
rivade l'an passát cualchi sperance 
le à tacade a dá, ancje se e mancje 
di une cierte autorevolece a pet di 
une regjon un tic masse comandine. 
Par fási valé e vé un tic plui di vós 
in cjapitul, nol sarès mâl tornà a 
inmaneà aleancis cul Tarvisian e cul 
Glemonàs. 

Il timp al streng, di int indi è 
simpri di mancul, e soredut atenzion 
ae emigrazion de nestre mularie: a 
stan partint simpri plui zovins. O 
savin che al è just che a ledin a fasi i 
vues ator pal mont: rindinsi cont però 
che dificilmentri a tornaran intune 
tiere dulà che no varan oportunitáts. 
Sveinsi prime che al sedi pardabon 
masse tart. li 





avasclét. Aziende agricule | sa 
di Edda De Crignis 


Marta Vezzi 





Decime e ultime fie di une grande 
famee, femine minude e di pocjis 
peraulis, cjavei neris peàts, mans 
grandis e segnadis dal lavór dár: 
cussì si presente Edda De Crignis 
di Ravasclét. 

Edda e à une aziende agricule 
indulà che e tire sù vacjis (cualitàt 
grise alpine) e pioris di arlevament 
e e gjestis il comprensori des 
malghis Riu Mal Crasuline (250 
etars di teritori). 

Edda eje nassude cula passion 
pe campagne e pes vacjis. 

“I miei a vevin vacjis — e conte 
-. Di pigule o jeri une paurose e 
cuant che mé mari e lave a rezi 
aes 4 di buinore mi menave daür 
e mi meteve a durmî tal traséf. Tai 
agns 80, cuant che il gno om si è 
malát, o ai cjolte une cjavale par 
prová la ipoterapie. E je stade une 
esperience impuartante che lu à 
judat a saltà für dal so probleme. Vé 
une bestie di viodi 24 oris su 24 ti 
puarte a no pensá dome al to mál. La 
fatorie social, come che le clamin 
vué, par cui che al à problemis ti 
da une grande man. Dopo o ai cjolt 
inmò cualchi cjaval, cu la idee di fà 
un agriturisim, ma no ai cumbinát. 
Dopo e je stade la volte di un roc 
e di une piore, dopo di une vacje e 
di une manze. Vué o tiri sù manzuts 
e agnei e ju vent ai comerciants 
che peró a pain pardabon póc. Tra 
vacjis, vidiei e manzutis a 'nd ai 
uns 60, plui 80 pioris e 4 cjavalis. 
Insome, o ai une biele aziende di 
bestiis ma o podevi fâ altris robis 
che no ai podát realizá. Dal més di 
Lui al més di Otubar a van in mont 
e di Invier lis lassi culi, indulà che 
o vif. Chest an, lis pioris a son a 
passi inte Basse." 


Dal sigür, il lavor di Edda al 
è un grum impegnatif e plen di 
sacrificis: 

“Si lu fâs dome par passion. O ai i 
contribüts de CEE che cun lór o rivi 
juste a comprà il fen par mantignî 
lis bestiis. Mi cjapi cualchi ore te 
zornade, se di no il lavór al è di 
lunis a lunis, fieste e dis di vore. 
Dopo al è simpri alc di viodi: une 
vacje che e sta mál, un vidiel di 


passi. In plui, al tocje adatási a fà 
alc di dut: dal veterinari al mecanic. 
Al tocje rangjási ancje a comedá il 
tratór, se tu vàs doprálu subit: se 
tu vadis dal mecanic e covente 
une setemane par che tal metin a 
puest. Considerát che o sei un póc 
für dal mont, il veterinari no simpri 
al cumbine a vignî, e magari o cor 
il pericul di pierdi la bestie, cussi 
ce che o pues o fás." 

Al è dificil aneje rivà a tignî in 
vite une aziende agricule, parcè 
che e je tante la burocrazie “che 
ti smonte di fa. Cuant che mi nas un 
vidiel, in 10 dîs lu ai di comunicá 
ae ASL, regjistrálu, fà il passepuart 
e meti i rincjins. Compagn se mi 
nas une piore: tocje meti il rincjin 
e il timbri te panze. Di chest an, 
o ai scugnüt declará ae ASL ancje 
lis gjalinis. Se mi mûr une vacje o 
scuen mandále a brusà e duncje e 
devente une spese. Il supuart tai 
país nol è plui: se mi è dafr a nassi 
un vidiel e no lu rivi a tirà für, no 
pues clamá nissun parce che a no 
'nd è int. Chei cuatri restáts a son 
o vecjos o masse zovins, e no san 
cemît fà. Cui clamistu? Tu ti cjatis 
in dificoltàt. Par fortune, o ai une 
sür che mi da une man.” 

Edda il doman de Cjargne lu viót 
neri ma forsit no si rint cont che 
propit jê e da dimostrazion che, pûr 
cun dutis lis dificoltàts, nol è nuie 
di impussibil di puartà indevant 
ancje se cun tancj sacrificis. HI 

par seguînus ancje li! 





Il pont 
tradizion e 
antropologjie: 
un libri che al 
sarà presentát 
ae fin dal més, 
par memoreà 

Giovanni 
Pelizzo 

za president 

de Provincie 
di Udin 


Redazion 





Ae fin di Mai al vignarà presentàt un 
libri che al fevelarà di Friûl in dute la 
só grande complessitàt e profonditàt: 
«I luoghi della tradizione in Friuli», 
il titul. La ocasion e je ché di ricuardà 
Giovanni Pelizzo, za president de 
Provincie di Udin, che nus à lassáts 
unanzafaai 21 di Mai. Une iniziative 
editorial promovude de Provincie 
di Udin e de Fondazion Crup, cul 
patrocini di Ente Friuli nel Mondo, 
e curade di Stefano Morandini. 

I lûcs che al fevele il libri no son 
dome chei fisics, anzit: antropolics 
culturái, gjeografs, storics a resonin 
sui lücs de tradizion no dome 
folcloristiche, ma leáts a lavór, 
religjon, identitát. 

E cussi, i argoments tratáts a son 
studis tant che “Il Friuli dei cantîrs” 
sul teme dal lavór, o “La città diffusa 
è già tradizione?" cul aumentà 
de impuartance e de densitàt des 
perifariis, o cemüt che son mudats 
i lûcs li che a cjantin lis coráls: de 
ostarie ai auditorium. 

Tancj i temis tratáts, cjalant cemàt 
che si à trasformát il Friül sot varis 
aspiets, duncje. Il libri al è stàt 
la ocasion par publicá pe prime 
volte une serie di ricercjis fatis di 
agns tal ambit dal dipartiment di 
Antropologjie de Universitàt di 
Udin. Part dai tescj a son in lenghe 
furlane. 

I autórs, coordenáts di Morandini, 
a son: Moreno De Toni, Claudio 
Lorenzini, Sabrina Tonutti, Marta 
Pascolini, Moreno Baccichet, 
Tatiana Azzola, Annalisa Bonfiglioli, 
Mariateresa Corso, Roberto Frisano. 
Il dut, cun tré introduzions fatis 
di Donatella 
Monsutti e di Morandini stes che al 


Cozzi, Alessandro 
spieghe cussì ce che si à cirüt di fâ 
cun cheste opare: «La smire di chest 
libri no je ché di cjalà il passát cun 
nostalgjie, male calcolintant che une 
operazion moderne: contà cemáüt che 


o jerin e chel che o sin deventáts.» Wi 

| Slovenie 


Il president talian Mattarella 
In visite uficiàl in Slovenie: 


un incuintri li che si à fevelàt tant di minorancis. 


I slovens a critichin la riforme local dal F-VJ 


Tjasa Gruden 


La Slovenie e la Italie a son doi país 
che di agns tra di lór il dialic politic 
al pues jessi definit viert e amichevul 
e li che si è fissát un alt nivel di 
cooperazion in diviers setórs. La 
Italieeje, paresempli, al secont puest 
tra i compagns comerciái forescj de 
Slovenie e al tiere tra i invistidórs 
forescj inte Republiche di Slovenie. 
Il cumierg internazionál tra Slovenie 
e Italie al à un volum di sîs miliarts di 
euros, siet se si contin ancje i servizis 
e il turisim. In Slovenie, i visitadórs 





| Friül Europe 





plui fis a son di fat propit i talians. 
Ma un element fuart di colegament 
tra Slovenie e Italie al è rapresentàt 
de presince de minorance slovene in 
Italie e di ché taliane in Slovenie. 

E propit lis comunitàts minoritariis e 


la tutele dai lór dirits, a son stàts tra 
i argoments principài frontáts dilunc 
dal incuintri tra i doi presidents, 
Borut Pahor e Sergio Mattarella, ai 
22 di Avril a Lubiane. Inte capitàl 
slovene, Mattarella al à cjatát ancje 
il prin ministri sloven Miro Cerar 
e il president dal parlament Milan 
Brglez. La visite in Slovenie, su 
invît di Pahor, al è stát il cuart viag 
tal forest dal president talian, dopo 
Berlin, Parîs e Brussel. 

Lis minorancis a son stadis definidis 
da doi presidents une ricjece che e 
aumente la pluriculturalitàt dai doi 
país. A son stadis frontadis dopo 
plui intal detai lis problematichis 
che a integnin la tutele linguistiche. 
Par ce che al tocje la minorance 
slovene in Italie, su indicazion dai 
siei rapresentants scoltàts cualchi 
setemane prime, il president Pahor 
al à fevelàt cun Mattarella soredut 
dal Italicum e de dibisugne che e 
sedi garantide la rapresentance de 
minorance slovene in parlament. 


La Europe che e dis e che fâs. 
E ché che no je e che no sa ce fà 





Lu à dit la Europe. Pal plui frasis 
di cheste fate a vegnin dopradis 
de bande dai sorestants o ben di 
esperts e “opinion leaders” cun ché 
di justificà tais ae spese publiche e 
politichis antisociáls e cul efiet di 
piturà lis istituzions continentáls 
tant che entitâts economicistis e 
cence umanitát. Par fortune nol e 
simpri cussì e al sucét ancje che de 
Europe al rivi un segnál di justizie e 
di democrazie, in maniere coerente 
cun chés che a son lis fondis teorichis 
e lis prospetivis dal proces di 
integrazion europeane. Par esempli, 
cualchi zornade dopo di ché che 
cumò ancje daûr di une leg regjonál 
e je la Fieste de Patrie dal Friül, la 





Marco Stolfo 

Europe e à dit peraulis fuartis e claris 
in cont di une situazion là che e je 
saltade für une des musis piés dal 
Stát talian. Lu à fat cuntune sentence 
de Cort europeane dai dirits dal om, 
l'orghin jurisdizionàl metàt adun tal 
1959 cun ché di garantî il rispiet 
e la metude in vore de Convenzion 
europeane pe protezion dai dirits dal 


om e des libertáts fondamentáls, fate 
buine ancjemò tal 1950 inte suaze 
dal Consei de Europe. 

Cun di fat, la Cort di Strasbure e à 
datfàrilsojudizisucechealèsucedît 
inte gnot dai 21 di Lui dal 2001 a 
Gjenue alì de scuele Diaz, intant dal 
G8, daür dal ricors fat indenant di un 
citadin talian, Arnaldo Cestaro, che 
in ché ocasion al jere stát pestát ben 
e no mâl — un braç, une gjambe e dîs 
cuestis rotis... — de bande dai agjents 
di polizie che a jerin jentràts in chel 
che al jere un dai sîts dal Genova 
Social Forum. I judigs europeans, ae 
unanimitát, a àn ricognossüt dutis 
lis resons di Cestaro, declarant che 
ce che i à sucedát al è une violazion 


Al va sotlineát che in Slovenie, 
intal parlament componüt di 90 
deputáts, doi secs a son risierváts ae 
comunitát taliane e ongjarese. Lis 
elezions par chescj doi secs si fasin 
in paralél cu lis elezions politichis e 
i doi rapresentants des minorancis a 
vegnin sielzüts dai iscrits tes listis 
di apartignince aes dós comunitàt. 
Si à fevelát però ancje de gnove 
riforme dai ents locái adotade il 
Dicembar passát dal Friül Vignesie 
Julie, plui voltis criticade par cierts 
aspiets ancje dai rapresentants des 
organizazions slovenis. Il president 
talian al à declarát che al viodarà 
in curt i rapresentants de comunitát 
slovene in Italie, intant che Pahor 
al à anunziát une taule di lavór che 
e varà l'obietif di cjatà soluzions 
par garantî il gjoldiment dai dirits 
previodáüts des legs. Legs che — a àn 
declaràt dilune dal incuintri il prin 
ministri sloven Cerar e Mattarella - a 
àn bisugne di timp par jessi metudis 
in vore ad in plen. 


dal articul 3 di ché convenzion, 
tant a dî che chés patidis ae Diaz a 
son torturis e trataments barbars e 
degradants. Cun di plui, te sentence 
al ven marcát il fat che i responsabii 
di ché pestadice no son stàts mai 
ricognossàts, no dome pes dificoltàts 
ogjetivis che e à vat la procure te lôr 
identificazion ma soredut par vie de 
mancjance di cooperazion de bande 
des fuarcis dal ordin e dal fat che lis 
lecs talianis no cjapin dentri a clár e 
adin plen reáts di ché fate. Ché patide 
di Cestaro, pe Cort di Strasburc, e je 
stade une agression, là che nol esist 
nissun rapuart di causalitát tra il 
so compuartament e l'üs de fuarce 
de bande dai polizais, e duncje e 
je stade une violence gratuite, une 
torture: un reát che nol pues vignî 
lassát lá in prescrizion. 

Al è probabil che in curt a rivedin 
gnovis sentencis di cheste fate, 
stant che i judigs europeans a àn di 
esprimisi in cont di almancul altris 
doi ricors che a tocjin lis violencis 
e lis umiliazions patidis di diviers 
di lór ali de caserme de polizie di 
Bolzaneto. Par intant, a son za doi 


Il president sloven al à domandat cun 
di plui a Mattarella di impegnási par 
che la Italie, come che e à za fat la 
Slovenie, e publichi uficialmentri la 
relazion de comission miste storiche 
eculturál italoslovene che, risultát di 
un aprofondît lavór di ricercje durát 
ben siet agns (dal 1993 al 2000), e 
analize lis relazions tra Slovenie e 
Italie trai agns 1880 e 1956 e e segne 
il cuadri storic dai acjadiments lunc 
il confin orientâl (disponibile in linie 
ae direzion http://www.kozina.com/ 
premik/porita.pdf). 

Tra chei altris temis frontàts des 
taliane, 


delegazions slovene e 


il progjet di costruzion di un 
rigasificadór inte baie di Zaule a 
Triest (simpri contrastàt de Slovenie) 
e la cuistion de imigrazion, ancje 
ae lüs de disgracie resinte intal 
canál di Sicilie. La Slovenie, che e 
veve colaborát za cu la Italie inte 
operazion Mare Nostrum, e à ufiert 
il propri impegn, metint di gnûf a 
disposizion la náf militàr Triglav. lI 


agns che il Parlament talian al è daür 
a prontá une lec su la torture, lant 
daûr di ce che e dis la Europe. 

Mancul mál che e je la Europe, 
in chest e in altris cás che a tocjin 
democrazie, dirits e libertàts: par 
esempli, in cont de tutele des 
minorancis. 

Magari cussì no, però, la Europe 
che e je no je avonde e in tancj càs 
si viòt a fuart propit la só mancjance. 
La cuistion e je tornade a saltà für 
a clàr dopo de enesime tragjedie 
tal Mar Mediterani, ché dai 19 
di Avrîl stàts. Tra i gavariaments 
di cui che al volarès bombardà 
náfs e barcjons, la invocazion de 
«solidarietàt europeane» de bande 
di cui che par solit no i free nuie 
ni de Europe ni de solidarietát e 
la presumude competizion tra une 
bontát «nazionál» e une tristerie 
«foreste», a restin dome i cadavars, 
i egoisims dai státs e dai guviers, la 
póre dal om neri e tantis lagrimis di 
crocodîl. Chés di une Europe che no 
je ancjemò ad in plen e che duncje no 
dis, no fâs, no sa ce fà o ben e riscje 
di fà dams. Il 








«THE BEST(IIS)» 


IL LIBRI DAI GNOGNOSAURS! 


No âstu ancjemò il libri dai Gnognosaurs? O lu ástu e vuelistu regalà 
une copie a cualchidun altri? No stá a pierdi la ocasion: 


MANDINUS UNE MAIL PAR VĒLU A CJASE A 


info@lapatriedalfriul.org 


Il presit al è di 6,60 euro plui la spedizion di 1,20: totàl 8 euro! 
Al inizi dal libri lis lezionutis su cemáüt che si lei il furlan! 


«Il lavór di Dree Venier al è aromai un classic de leterature par furlan: 

i siei fumuts a judin a imparà la nestre lenghe, ancje par cui che no le fevele. 

E magari, cu la scuse di judá fis o nevóts, gjenitórs e nonos si cJataran a lei insiemit 
lis aventuris dai Gnognosaurs!» (Pre Roman Michelot) 

«CUL FURLAN TU VAS E BISUGNE 
FIDÁSI DI CUI CHE NUS AL DÎS: 
LODOVICA COMELLO, AROMAI 
STELE INTERNAZIONAL DE MUSICHE 


Natascia Gargano 


«O soi simpri ator pal mont cu la 
mé musiche... ma us someial che o 
stedi fevelant par inglés?». Jé, par 
dile juste, l'inglés lu fevele benon. E 
ancje il spagnül, in maniere perfete. 
Ma a cjase sô e cjacare cussì: 
«Finalmentri o pues saludáus inte 
mé lenghe: mandi Friül!». Mandi 


Lodo. La zovine che e preste muse 








e vós par doi spot in marilenghe 
pe Arlef, la Agenzie Regjonál 
pe Lenghe Furlane, no je une 
fantacine cualsisedi. E je Lodovica 
Comello, cjantante, balarine, atore, 
beniamine di tancj fantats e aromai 
star internazionál, che e à puartade 
la sô musiche in tour vie pal mont fin 
achi di n6, intune dople tape furlane 
a Udin e Pordenon. Parce che propit 
chi al è scomengàt dut: Lodovica 
Comello, 25 agns finîts ai 13 di Avrîl 
státs, e je furlane di Sant Denél. E il 
furlan lu cjacare no dome par spot. 
Come cuant che si scambie messags 
su Twitter cun Luca Manfe, di Avian, 
vincidór di MasterChef Usa 2013 
e nestri abonát, e Joe Bastianich, 
l'imprenditór e personag televisif 
italo-american de omonime aziende 
agricule di Cividát: «La furlanie no 
mûr» e scríf ai doi. «Lodo, cuant 
vegnistu a New York??» i ribat lui. 
«Cuant che tu ás voie!!!! Si cjatial li 
il persut di Sant Denél o lu puartio 
jo?» e rispuint ancjemò jé. O come 
cuant che e ven intervistade su Rai 
Radiouno dal nestri Oscar Puntel 
tal program in lenghe furlane Vué 
o fevelin di: «Lu ai simpri doprát 
in cjase cun dute la famee, al fás 
part di me, e soi cetant braurose di 
fevelálu, e mi displás che i zovins lu 
stedin pierdint» e conte. «Po dopo, 
la nestre lenghe si somee une vore 
cul spagnül. A son peraulis propit 
compagnis, e cuant che tu fevelis 
furlan lór ti capissin miór che cul 
talian. Viodistu, cul furlan tu vás 
dapardut!». E jé e je lade lontan dal 


sigür. À siet agns e scomence cuntun 
cors di bal e di ghitare a Maian. A 
undis e tache cul cjant, e tal 2008 e 
partecipe ae manifestazion “Percoto 
canta” cul toc “Qualcosa che non 
c'è” de cjantautore di Monfalcon 
Elisa. Po e fas lis valis e e va a 
Milan, li che e frecuente un centri di 
formazion par zovins artiscj, fin ché 
dì che i cambiarà la vite par simpri: 
une audizion par un gnüf program 
tv. Cjapade. Altre valîs, cheste volte 
si va a Buenos Aires: là vie e sarà 
Francesca, l'amie di Violetta, te 
omonime serie televisive Disney che 
evaràunsucèsincredibilin Americhe 
Latine, Spagne, France e Italie (cui 
che al à fis pigui e adolessent lu sa 
ben...). E nol è dut. La zovine e je 
brave e intraprendente, in plui di vé 
bielece gjenuine e snait: ativissime 
sui social network, 3 milions di fans 
su Facebook e un milion su Twitter, 
viers la fin dal 2013 e publiche 
Universo, il prin disc tant che soliste. 
Tal Zenár di chest an al rive il secont 
lavór, Mariposa, e in Avril il libri 
autobiografic “Tutto il resto non 
conta”, vignüt für pe cjase editore 
Rizzoli. Emigrà, lavorà dûr e fa lis 
robis ben. «In chest mi identifichi 
cu la carateristiche tipiche de nestre 
int» e dis «che si impegne e e fâs il so, 
che no smet mai di lavorà, simpri cul 
cjáf su lis spalis». Il Friül al è simpri 
cun jé, come cuant che e zirave une 
des primis senis di Violetta intun 
centri comerciál di Buenos Aires: 
«Mi ziri e o viót une mega bandiere 
cu la acuile» e ricuarde cun emozion 
«a jerin chei dal Fogolàr Furlan 
vignüts a dámi supuart». O come 
cuant che, il prin di Avrîl di chest 
an, in grant segret, intune dì di 
polse de tournèe, tal comun di Sant 
Denél e dis di sì al zovin produtòr 
Goldschmidt. 


Nissune telecjamare, pócs invidáts, 


argjentin Tomas 
e une cerimonie cetant semplice. 
«Thomas si sint za furlan al cent par 
cent» e conte Lodovica «mi fâs ridi 
parcè che al à ancje imparàt cualchi 
peraulute: cuant che o sin chi e al 
va a comprà il pan, lu domande par 
furlan!». E cuant che e je lontane 
e i ven nostalgjie di só mari Anna, 
dal pari Paolo o de sûr Ilaria e de 
gnegute Mia, e à une tecniche 
infalibile, contade ancje intal toc 
«La 


lune e je la stesse dapardut. Cussì 


` 


“Ci vediamo quando è buio”: 
o dîs ai miei: a cheste ore, cjalait il 
cil che jo o fâs compagn. E si sintin 
subit plui dongje, intun triangul 
ideal jenfri Argjentine e Friàl che 


si cjatin parsore, te lune».Bl 





Siums furlans 
che a vegnin di 
Milan: il progjct 
musical dal grup 
etno progressive 

lieverie 


N.G. 





Y ff 


Co la sera a si pièrt ta li fontanis, il me 
país al è colour smarti. Jo i soi lontàn, 
recuardi li so ranis, la luna, il trist 
tintinulà dai gris. E tache cussì la 
poesie il Cjant da li campanis di Pier 
Paolo Pasolini. Cumò sierait i voi e 
imagjinait di scoltà lis sós peraulis in 
musiche. O pûr Stradis dismenteadis 
di Eddy Bortolussi o Instants di 
Angelo M. Pittana, che a sunin tant 
che cjants. E po inmò, i tescj di Nadia 
Pauluzzo, Nelso Tracanelli e tancj 
altris: i poetis furlans a son metàts 
in musiche intun gnûf progjet che si 
clame “Gnots furlanis, il Timp dal 
Sium” dal grup “etno progressive” 
Réverie (www.reverieweb.com). Lór 
a son Valerio Vado, che al è l'ideadór 
e al sune ghitaris e tastieris, la 
cjantante e percussioniste Fanny 
Fortunati e il polistrumentist Alberto 
Sozzi. Ce che al è il “timp dal sium" 
nus al spieghe Vado: «Lu clamin 
cussì i aborigjens australians» al 
dis «al è un particolár rapuart jenfri 
l'om e il timp, la dimension mentàl 
incussiente li che l'om al è bon di 
recuperá lis sós lidrîs. E cjatá lis 
lidrîs lu jude a capî indulà là. Cussì 
mi soi domandat: dulà isal il gno 
“timp dal sium" se no in Friül?». I 
Réverie a son a stá a Milan, e a àn 
puartade la lór musiche vie pe Italie 
e tal forest, ma Valerio al è origjinari 
di Visignan, frazion di Siest, in 
provincie di Pordenon. «Cuant che o 
ai capît che lis poesiis par furlan che 
o vevi metüt in musiche a contavin 
propit la ricercje dal “timp dal 


PATO 


sium", mi si è impiade une lûs tal 
cjàf: la sonoritàt des peraulis mi à fat 
vignî iniment un grum di robis e di 
emozions che no crodevi di cognossi 
o che o pensavi di vé dismenteát. 
O vevi cjatát lis me lidrîs, il gno 
timp dal sium al jere stát evocát de 
marilenghe. E un cercli si sierave». 
Il disc al è in progjet di jessi pront 
dentri de Istát (finanziát in part ancje 
in gracie al crowdunding, ven a stái il 
finanziament coletîf tal web). Intant 
che o spietìn di sintiju sunà ancje in 
Friül, us domandìn: e voaltris ce si 
insumiaiso? Lu faséso par furlan? E 
dulà us puartino i vuestris siums? Il 





hodiac 


furlan 


Bete di Spere 




















TAUR 





Nassùts fra i 21 di Avrîl 
e i 20 di Mai 


Segn di Tiere 

(come duc;j i segns furlans, e no tiere 
cualsisei, ma propit tiere di cjamp, 
magari di blave) 

Metal fortunát: ll ram (e no ram 
cualsisei, ma dome chel de cjalderie 
de polente, e se al è plen di polente 
al è ancjemò plui fortunát) 


Daür l’oroscop tradizionál, chei 
nassüts sot dal segn dal taur a son 
plens di voie di gjoldi, a stan daür 
dal plasé, dai biei vistîs, de biele 
vite. Intune peraule: a son triestins. 
Dutis monadis, naturalmentri, se il 
taur al e furlan. 

Il taur furlan, nol covente dilu, al 
è chel che al tire la vuarzine, che 
al fas fadie, che al lavore sot dal 
soreli par fà vignî sù la blave. Il plui 
furlan di ducj i segns zodiacái. Cussì 
furlan che ancje di picul, il lat lu 
preferive sot forme di Montàs, o miòr 
ancjemo di frico. Cussì furlan che la 
prime tabeline che al à imparade a 
memorie e je stade ché dal un par 
doi. Cussì furlan che i straordenaris 
par lui a son la robe plui ordenarie 
di chest mont. 

Par chestis carateristichis, il taur al 
è une vore preseát in dut il Friül, 
ancje se il so caratar nol è propite di 
aur. Cuant che si rabie, il taur al viót 





ros, al sofle e al bat i pits, ma ancje 
se al mostre i cuars, dentri vie al è 
bon come une fete di pan cul salam. 
No cate dute ché grinte, però, in 
amór il taur si lasse meti in bande de 
sô femine: si sa che in Friülla vacje 
e je une bestie sacre. No sacre come 
in Indie, che no si pues mangjá, ma 
sacre par vie che cence vacje nuie 
lat, cence lat nuie formadi. 

Cussì, dispès il taur al vif un póc te 
ombre dal partner, plui famós, ma 
dome se al è bon di prepará un bon 
frico. 

Daspò che i tratórs a àn rimplagade 
la vuarzine tradizional, mandade 
indevant des bestiis, il taur al e 
un póc difident cu lis machinis, 
par póre che i gjavin altri lavór. 
Par chel, si lu viót dispès a fà 
1 conts e a scrivi a man, cence 
doprá calcoladoris e computer. Par 
svicinálu ae tecnologjie, provait a 
spiegái che i computer si rompin e a 
coventin comedáts. La voie di mateà 
e comedá e mandarà vie la póre di 
no fà masse. 


Vacancis. Di Istát, lait vie di cjase: 
o starés ben in malghe. Dut cás, se 
us invidin a fâ un viag in Spagne, 
no stait a là a viodi une coride, no 
si sa mal. 


Un consei. Stait lontans di Corgnüi 
tor Avost. E se propit o vês voie di lâ, 
almancul viodét di jessi sigàrs di stà 
de bande juste dal bancon de sagre.ll 





Simpri bogns 


Tarcisio Mizzau, 5pcriments di perfezion, Udin 2014 


"Cheste storie e je scomengade une 
sere di Lui, intant che l'orloi dal 
cjampaníl al bateve la miezegnot; e 
chi di un póc ancje l’ultin flic al va 
a finî, parcè che i dîs a son scuasi 
consumáls. E za il sperà che mi ‘nt 
restin avonde par meti in scrit cualchi 
slac de nestre esperience — juste un 
fat culi, un ricuart inmò vîf là, cence 
il contor des complicadis vicendis 
politichis straviersadis — mi samee 
une pretese esagjerade”. 


Cussì al scomence il libri chel à a vût 
vint il premi S. Simon dal 2014. Libri 


Laurin Zuan Nardin 


dificil di defini. Al vignarès di pensà 
al ‘nouveau roman’, une maniere 
di contà li che i acjadiments a son 
secondaris rispiet aes tesis e al ‘flus 
de cussience'. Cence altri, si trate di 
une opare origjinál intal ambit des 
letaris furlanis, scuasi sperimental. 
Latesiejeune vore clare: la perfezion 
no je umane, no esist, no pues esisti. 
E cuant che l'om al pense di véle 
rivade e al tache a difindile propit 
parce che le considere ‘perfete’, al 
è il moment che la utopie e devente 
‘vencul’. 

(al va indevant a pagj. 11) © 

Simpri gjavade für dal libri "Il grant 
lunari dal Friül. Sants, fiestis e 
tradizions dal cicli dal an" (Pasian 
di Prát, 2012), e va indevant la 
colaborazion cun Mario Martinis che 
chest an nus propon un gnüf teme pe 
sô rubriche, cjalant il cicli de nature. 
I eè Redazion 


IL GRANT 
LUNARI 
DAL 
FRIÜL 


Mario Martinis 

IL SORELI, LA ATMOSFERE, 
LA NATURE 

Te prime setemane dal més il soreli 
si cjate jenfri l'ecuinozi de Vierte e 
il solstizi de Istát e e va indevant la 
sô corse celeste viers il solstizi di 
Jugn, scjaldant aromai in maniere 
slargjade. Il cicli stagjonal al è te sô 
plenece e al pant dut il so sflandór. 
La vite vegjetàl e ché animal a 
prolifichin e dut al è plen di vivór. 
VORIS DAL CICLI AGRARI 
Prin sfalg des jerbis tai práts e, une 
volte (dal Sietcent ae seconde metàt 
dal Náfcent), timp di arlevament dai 
bigats su lis gridelis. A tachin lis 
sborfadis tai filàrs des vits cul sulfàt 
di ram e si spontin i butui. Tai orts lis 
feminis a semenin intal zovin di lune 
lis ortaiis a produzion estive, saladis, 
lidrics, indiviis, savórs, carotis, 
bledis, e a tornin a plantà intal vecjo 
di lune ai, pomodoros, melanzanis, 
capüs, verzis, pevarons, selinos, 
cardis, puars, cudumars, cucins, 
cauliflórs ebasili. Inzardinsirinvasin 
in contignidórs plui grancj plantis e 
rosis, si curin i tapéts di jerbe cun 
coltadis di pueste e si netin i cjandi 
li che a corin lis aghis. Te cjanive 
si controle ancjemò l'andament dai 
vins e la temperadure dal ambient 
cu fà cori aiar di pueste, intant che 
si da la plene tignint costante la aghe 


tes bots. ll 





novante agns 
“stragjo mutil” 


pre Antoni Beline 


dal 


Introduzion: /0 agns indaùr 
pre Antoni Beline al à scrit cheste 
riflession in ocasion dal aniversari 
de jentrade in vuere de Italie. Chest 
an che a colin i 100 agns e dopo 
che pape Francesc al à fat visite ai 
cimitieris militárs talian e asburgjic 
di Redipuie, il toc al è inmò plui di 
atualitàt e us riproponin chestis sós 
peraulis dedicantlis soredut a chei 
che dopo dut chest timp no si rindin 
cont che la retoriche no pues jessi la 
cláf di leture de storie: "Si continue a 
celebrá la vuere cu la scuse di celebrà 
lis vitimis de vuere...". 
do 

A son passáts novantagns, une 
eternitàt!, di chel 24 di Mai dal 
1915 tant celebrát tal inmagjinari 
coletif e tant pompát te retoriche 
nazionalistiche, cuant che la Plâf, 
“fiume sacro alla Patria”, e à tacát 
a murmuiá al passag dai prins fants 
che a levin a cuvierzisi plui di 
pantan e di feridis che di glorie. I 
ultins, ustináts paladins di cheste 
date fatidiche, che no vuelin inmó 
rindisi che ché zornade e chel fat a 
son státs la prime grande tragjedie 
dal popul talian, a cjataran dutis lis 
scusis par une enesime, patetiche, 
periculose celebrazion, esaltazion, 
mitizazion di un event negatif. 

DEFINIZION 
IMBRUCJADE Ma l'inizi de 
prime vuere mondial, mari di dutis 
lis vueris e soredut de seconde, inmò 
plui tragjiche e insensade, chest 
an al à un motîf di plui par jessi 
ricuardát. Un motif storic e ancje 
religjós, peát al gnüf pape, Josef 
Ratzinger, che al à volát riclama il 
non di Benedet XV. Un pape che 
al à durát póc, dal Setembar dal 
1914 al Zenár dal 1922 e che al à 
spindát grande part dal so pontificát 
a sconzurá i popui a cessá dal flagjel 
che al incenerive e al sassinave 
la Europe e a medeá lis feridis di 
chest magalizi. Di lui e je restade 
la definizion plui imbrucjade, e par 
chel odeade, de vuere che e à parát 

in sflichignis la Europe, e à fat saltàt 
ducj i imperis, e à jemplát di muarts 
listrinceis, di ferîts i ospedài, di mats 
i manicomis, di vuarfins e di veduis 
lis cjasis, di miserie nere lis fameis. 
Le à clamade, il 1 di Avost dal 1917, 
e duncje cun cognizion di cause e no 
sula emozion dal moment, il “stragjo 
inutil”. 

LA VUERE INUTILE La 
inutilitàt di ché vuere, e ce vuere!, 
e jere tant evident che dome un 
vuarp o un trist o un stupit nol 
podeve inacuarzisi. Inutil parce 
che, impen di disgropà lis cuistions 
internazionáls, lis ^ ingredeave. 
Parcè che e jemplave di velen une 
Europe za vonde dividude par vie 
dai státs nazionalistics. Parce che 
e fiscave, in póc timp e in maniere 
insensade, dut ce che si veve rivát 
a cumbinà e a ingrumà cun tant di 
lavór, di inteligjence e di progrès. 
Parcè che, come che si à viodt, e 
preparave lis atrocitáts ancjemo plui 
spaventosis dal secont conflit. Mai 
come in ché volte la *Conference di 
pâs” e à vüt un non plui fals e cinic. 
Tal cás, po, de Italie, e je stade inutil 
parce che la Austrie nus varès cedût 
Trent e Triest cence tantis vitis, 
tratantsi di no vierzi un altri front. 
Ma i sorestants talians ancjemò 
une volte a àn preferît frontà la 
disaventure de vuere par che la int 
no si visàs dai tancj berdeis di cjase 
nestre. A disevin che al coventave 
un “batisim” pe gnove nazion e il 
batisim al è stát, trement. I catolies 
che, par fedeltát al vanzeli e par 
coerence religjose, a varessin vüt 
di ribelási, no lu àn fat parcè che 
a spietavin la ocasion par paiá cul 
sanc lalórlegjitimazion come fuarce 
sociál ei vescui a àn sunade la diane 
di vuere par no passá par disfatiscj 
e finile di là dai gàtars. Il vescul di 
Udin, A. A. Rossi, il plui leone il plui 
farneticant di ducj, si è tramudát in 
cunin, scjampant in Italie e lassant i 
plevans e la int a cjapális dai todescs 


invasórs e dai talians vincidórs. Une 


rivarà a taponá. 

IL VOLI DAL BURLAC 
Ma une vuere no je mai inutile, 
parcè che e je une tragjedie di 
cuant che e scomence a cuant che 
e finis, se mai e finis. E il colm di 
cheste pagjine disgraciade si à vàt 
propit chi di nô, tal confin orientâl, 
là che plui cruentis a son stadis lis 
bataiis e plui profondis lis feridis. 
Chei che a àn timp e buine volontit, 
che a ledin a leisi no i proclamis 
di vuere, fabricáts pe opinions 
publiche e fals di insom fin dapît, 
ma i diaris dai plevans e i libris 
stories des plevaniis, là che e ven 
contade dì par dì cheste Viacrucis. 
Il Friùl, tiere scognossude ai plui e 
dismenteade des autoritàts centráls, 
al è deventát il voli dal burlag, cun 
miárs di soldáts e cjars, cjasis e 
scuelis strafuidis par necessitáts 
belichis, cun ferîts di ogni sorte, cun 
spavents für di misure. I todescs che 
a Jentravin pes cjasis a puartá vie ce 
che si veve rivát a salva, i militàrs 
che a comandavin di parons e no 
vevin nissun rispiet ni dàl de int. 
Parfin lis cjampanis tiradis jù o 
butadis jù dai cjampanîi par fant 
canons. E po la disfate di Cjaurét 
cu la profugance, il tif e la spagnole 
e vie. Cui plevans che a passavin des 
invocazions “a peste, fame et bello, 
libera nos, Domine", ai Tedeums par 
une vitorie inventade. 

Ce che la int no sa, parce che 
nissun nol à mai olsát a contái, al 
è il cjapitul umiliant e scandalós 
ordenadis di 


des decimazions, 


graduáts cence competence ni 
soldats 


nissune pussibilitàt di difindisi. Tra 


cussience cuintri cence 
lis tantis, masse vitimis, dal prin 
flagjel dal secul, a van contadis lis 
schiriis di soldáts mandáts a murî 
plens di póre e di alcul, cui capelans 
militàrs che ur davin la assoluzion 
gjenerál a chés pioris di macel. E 
chei fusilàts für des glesiis o tai 
mûrs dai cimitieris, cul disonór di 
une patrie che e disonorave la lór 
frescje zoventàt. 

TIMP PASSÁT DIBANT 
Il timp al è passat, anzit svolat. 
Ma nancje a distance di scuasit un 
secul no si rive a resoná, a jessi 
obietîfs, a clama lis robis cul lôr 
non. Si continue a celebrà la vuere 
cu la scuse di celebrà lis vitimis de 
vuere. Si continue a fevelà di valòr 
là che il valòr, la inteligjence, lis 
cualitàts umanis di tante zoventüt a 
son stadis soteradis te maniere plui 
stupide e criminal. Si va denant dai 
monuments cence fasi un esam di 
cussience, cence imparà nuie nancje 
de disgraciis. E il piés al è che, tai 
país de Cjargne che plui a àn paiát 
cheste matetát, e continue a ardi la 
flame de stupiditát, clamant nemís 
chei che nus àn dát di vivi par secui 
e osanant chei che a àn seselade 
la plui biele etàt dai nestris país. HI 
(publicát su La Patrie dal Friül n 5 
dal 2005) 





plene di peraulis: 
Il má zûc didatic 
che al Jude à 
capi chel altris 


Redazion 




















*99  Peraulis Fevelà 


Parlare col mondo, Talking to the 


cul mont, 


world" al è l'ultin lavór editorial 
di Silvana Schiavi Fachin, docente 
e formadore esperte di didatiche 
plurilengal. 

Un gnáf format ludic didatic de 
“99domande”, 
a forme di scjatule cun 99 cjartis 


Golaine presentát 
di züc e cun ancjetantis peraulis 
dissegnadis dai fantats dal Centri 
Diurni Punto Zero, cula colaborazion 
de ilustradore e cjáf dal progjet 
“Gjenetichementri Diferent” Patrizia 
Geremia. Lis peraulis, i proverbis, lis 
cjangons, lis rimis e lis poesiis, a son 
declinadis in 15 lenghis. L'obietif al 
è chel di puartà i fruts ae scuvierte 
graduáldesanalogjiisedesdiferencis 
che a esistin fra lis diferentis visions 
dal mont dai popui de Tiere, e a capi 
lis corispondencis o lis divergjencis 
che a son fra i elements lessicái che 
lis lenghis a doprin par palesá la 
diversitàt culturàl e di pinsîr. L'üs 
didatic dal züc al pues parti dai 
dissens par scuvierzi ce che i fruts za 
a san sui ogjets e su lis ilustrazions, 
lassant che si esprimin te lenghe 
che a cognossin miór: il furlan, il 
talian, ma ancje lis altris lenghis 
che a doprin in cjase (par esempli 
un dialet locál o di une altre regjon, 
une altre lenghe dal teritori tant che 
il sloven o il todesc) o une des lenghis 
de imigrazion resinte (l'albanés, il 
cravuat, il rumen). 

La publicazion, editade di Futura 
Edizioni, e à vude la poie de ARLeF 
- Agjenzie Regjonál pe Lenghe 
Furlane e e à un sottitul significatif: 
“La lenghe e je musiche". «Si trate 
di un imprest didatic pe promozion 
ae  educazion  pluriculturàl e 
interculturál tant che fonde di une 
educazion plurilengál — al marche 
il president de ARLeF, Lorenzo 
Fabbro — par judá i fruts des nestris 
scuelis e des nestris fameis a cressi 
cence prejudizis e cence stereotips, 
ma ancje braurós dai valórs alts de 
lôr tradizion storiche e culturàl». ll 

LA STORIE DE “PONTE — |Pes vitimis dall---—t|t 
A ('Cuatrientsparrapresentá | ("Tarcisio Mizzau, 
DI CIT AT CONT ADE D AI FAUTS la emigrazion furlane, plui | Speriments di perfezion, 
IN LENGHE FURLANE 


TDM 


Un CD li che si conte la storie di 
Cividát fat dai fruts de citadine, 
chei des classis II e IV de primarie 
dal istitàt comprensîf di Cividat, dut 
in lenghe furlane e ilustrade dai lòr 
dissens. Il lavòr al è stàt presentàt il 
més stàt in Comun des dós classis 
cu lis mestris e i gjenitórs devant 
dal sindic Balloch e de dirigjente 
scolastiche Anna Maria Buttazzoni. 
Il spont al è stát un progjet metàt 
dongje dulinvie dai cors di furlan, 
cul jutori de mestre Maria Teresa 
Pinto, insegnante de classe III 
elementaàr “A. Manzoni", dulà che a 
vegnin presentáts in struc diferents 
cjapitui de storie de citadine: la só 
nassite, la vignude dai Langobarts, 
il mudament de sede Patriarcjál; la 
nassite dal Stát de Patrie dal Friûl 
(inovàl che chest an al è stàt fat 
propit a Cividát); il significát des 
rievocazions storichis che si fasin; 
i personags plui innomenáts e lis 
tradizions de citàt. Cence dismenteà 


i riferiments e i leams ae lenghe 





furlane: o ricuardìn che e je stade 
cjatade chenti la prime poesie scrite 
in marilenghe (“Pirug myò dog 
inculurît, cuant yo chi vyot, dut stoy 
ardit..."), e tancj altris documents 
antîcs, come lis traduzions dal furlan 
al latin fatis te scuele par nodárs di 
chei timps. Lis mestris a àn puartàt 
ator i fruts a scuvierzi il teritori 
dulà che a son a stà, di mt che la 
osservazion e la esperience direte de 
art, dal teritori e dai siei monuments 
a son deventàts un supuart didatic 
fondamentál pal davuelziment dai 
programs scolastics, | stramanáts 
doprant la lenghe storiche locál. 
La iniziative e je plasude ae 
aministrazion, tant che e metarà il 
CD rom sul sít istituzional: ducj a 
podaran sintî la storie da la vós dai 
fruts, comentade cui lór dissens. Un 
biliet di visite une vore origjinál e 
inovatîf par cui che al vàl cognossi 
di plui de citát deventade sît Unesco, 
a partf de antighe lenghe dal lac, il 


nestri furlan. li 





taramot in Nepal 


— Redazion — 





Cul taramot dal 1976 i furlans 
a àn scrit "Il Friül al ringrazie 
e nol dismentee". Cul taramot 
dal Nepal al é tornát il moment 
di dimostrá inmó une volte la 
solidarietàt dal Friùl pe int che 
e sta passant chei stes moments 
oribii. Noaltris no si dismentein 
di solidarietát ricevude cuasi 
40 agns indaür e par chest us 


segnalin une associazion furlane 


"Friuli Mandi Nepal 


Namasté onlus”, 


che e lavore in Nepal cun 
progjets dedicáts in particolàr 
par garantî la scolarizazion dai 
fruts. 

Par fà une donazion lait sul lôr 
si: www.mandinamaste. 
net, ancje un picul segnal al 


pues dá une grande man. li 





È LA SGRIFE 


NOL È UN MÂL CHE NOL SEDI ANCJE 
UN BEN 

Grandis protestis sul Piccolo di Triest: 
pal Expo a àn fat i cartei cu la Italie 
cence la "Vignesie Julie". Amîs 
triestins, no stait a cjapàse e sberlìn 


ducj insiemit: Trieste libera! 





o mancul atîfs' di pagj. 4) 

emigrants che a partivin di ché 
part dal Friül. Vué e opare midiant 
“segretariàts”, che a son sù parjù 120 
e pal plui concentràts in Argjentine. 


` 


Di cualchi an, si à screât chel di 
Philadelphia, che al è cetant atîf e, 
pe só struturazion, al è une sorte di 
zimul de cjase mari. 

Ente Friuli nel Mondo al è 
nassût tal 1953: la sô sede si cjate 
a Udin, in vie dal sál. E je la rét 
plui grande di emigrants furlans 
e di lór dissendents: 154 fogolárs 
furlans, cun 45 sedis di proprietàt, 
par un totàl di 23 mil aderents (sù 
par jù). Al rapresente dutis tré lis 
provinciis furlanis e al da sostegn 
a cetantis ativitàts, de promozion 
de marilenghe, ae stampe di libris, 
ativitàts culturáls e di socializazion. 
La prossime assemblee dai socis e 
darà acet al Fogolár numar 155: chel 
dal Michigan (Usa). 

Misteri su la cuarte associazion. 
Eraple al sta par *Ente Regionale 
Acli per i Problemi dei Lavoratori 
Emigrati” e apont al varès la sede 
in vie Aquilee, al civic 22, li dal 
palag de Acli. Il sit internet dut câs 
nol funzione plui, il numar di telefon 
al risulte “inesistent”. Nancje de 
stesse sede, là che o vin clamát, no 
san ce rispuindi, e a dirotin viers la 
segretarie regjonál. No si sa se al à 
circui ator pal mont, ni il numar dai 
emigráts che indi fasin riferiment. 

Il panorame dai coregjonái tal 
forest, in fin, si complete cun altris 
dós 
de Regjon tal 2012: Associazione 


associazions — ricognossudis 
Giuliani nel mondo (par Triest) e 
Sloveni nel mondo (pe minorance 


slovene).. 8 «€ O.P. 


Udin 201' di pagj. 9) 

E cheste tesi e ven esplicitade 
intes vicendis di tré zovins che si 
zurin amicizie eterne e che ancje le 
mantegnin. Fin che al è pussibil: i 
cás de vite, lis disgraciis a vegnin a 
dî la lôr, a savoltà vitis e sintiments e 
afiets. Tragjediis che, se si cjale ben, 
a son benzà inscritis intal destin des 
personis: la tor dal gnáf distributór di 
benzine e fas di ‘pendant’ cul destin 
di Toni, cussì come che il pierdisi 
intai siums di Pauli al tornarà ae fin 
de só vicende. E ancje la malatie dal 
naratór e il sacrifici di sò none a fasin 
riflés su la sô vecjaie. 

Se la perfezion no si le rive mai, nol 
val dî che no si vedi di ciríle, anzit! 
Al è propit chel il fin e il sens de vite, 
parie cu la amicizie che e je une des 
robis plui bielis di coltiva. 

Un libri, duncje, complès e articolàt. 
Che si podarès viodilu ancje tant 
che un canovag par ampliálu intune 
sorte di saghe, là che l'autór i ten 
daür aes trê storiis dai trê amîs, de 
infanzie fin ae maturitàt e ae vecjaie, 
compagnant il letór inte elaborazion 
de filosofie di vite che e je l'argoment 
vér dal libri. 

In cont de lenghe furlane doprade, e 
à reson la jurie di Codroip cuant che 
e dis che e je corinte e gjoldibile. 
Pecját par cualchi talianisim di 
masse (parcè ‘controlo’ di p. 39 
devential ‘control’ a p. 49?). E pecját 
che, intes primis pagjinis, lis figuris 
di Toni e di Pauli, cualchi volte si 
confondin, no si capis cui che al è 
l'archeolic e cui il musicist. 

Ma, si sa, la perfezion no je une robe 
umane... B eè L.Z.N. 

Codioo focale del 
benaficiario (eventuale) 

| SCELTA DEL DICHIARANTE PER LA DESTINAZIONE DEL CINQUE PER MILLE DELL'IRPEF (in 
essi o del volontariato, delle organizzazioni non lucrative di utilità sociale, I 
associazioni di promozione sociale, delle associazioni e fondazioni 








DANUS UNE MAN 
o PAR MIL 


Ancje chest an, cu la declarazion dai redits 
tu puedis dái une man a "La Patrie dal Friùl" 


il mensîl dut in lenghe furlane dal 1946. Nol coste 


FIRMA 


nuie: baste meti il numar 01299830305 
te casele Juste e firmá 

la destinazion dal 5 par mil. 
Lotant par un Friül plui furlan, 
tu stás miór ancje tu. 

DULÀ 
CJATA LA 
"PATRIE" 
Séstu 
- proprietari di 
: NC BEA une edicule 
o une librarie che e varès gust di 
vé «La Patrie dal Friül»? Aprofite 
de nestre ufierte special «Met für la 





Patrie»: contatinus ae nestre mail (info@ 
lapatriedalfriul.org) e si metarin dacuardi 
par furnîti il gjornál cuntune ufierte 
pardabon conveniente. 

Par cumò «La Patrie dal Friül» si cjatile 


asso In dutis lis filiàls 


x FRIULI VENEZIA GIULIA x 
' de Casse di Sparagn 


Friûl-VJ. Te librarie, ediculis e tabacherie 
dal Friûl, li di: 

* LIBRARIE FRIULIBRIS Vie Piave 27, UDIN * 
LIBRARIE LEONARDO di Maura Pontoni, Vie 

C. Colombo 6, PASIAN DI PRÁT * LIBRARIE 
TARANTOLA di G. Tavoschi, Vie Vittorio Veneto 
20 - CP. 236, UDIN * GJORNALÀR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
5/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÉT DI TOMBE * LIBRARIE 
MODERNA di Zavagno Sante, Cors Roma 34, 
PILIMBERC (PN) * PAOLONI OMAR - Place 
ncordia 5/1, Orsaria - PREMARIÁS * EDICULE 

alentin 28, VISEPÈNTE * EDICOLA MEDEOT 

di Giovanni Puntin, Vie Battisti 37, GARDISCJE 

MANIÀ (PN) * TABACARIE - Ric. LOT di Asquini 
Cristiana, Vie Rome 67, CODROIP * MINIMARKET 
di Savio R. & C. (S.A.S.), Vie Udin 22, Maian (UD) 

* CARTUFFICIO di Franciulli Tiziana, Via Modolet 
2, Romans dal Lusinc * GIO-CART di Capolicchio 
Patrizia, Via Latina 1, Romans dal Lusing * 
TABACARIE-EDICULE di Ursino Alba, Corso Friuli 
27, Migjee * EDICULE Alessandro Bon, via Gramsci 
3, Flumisel * CARTOLIBRARIE Amalia Malacrea, 
place Roma 3, Dael * EDICULE "Marta", via Udin 

ABONAMENTS +°% l'abonament al dure 
un an (undis numars) e al tache cul mês daspò 
che il boletin di Ccp al è rivât tai nestris uficis. Il 
gjornâl e i regâi a rivaran cjase dai abonâts par 
pueste. Aboniti sul Cont postâl n. 12052338 
Friûl» 
Sul boletin impensiti di scrivi la forme di 
abonament. O aboniti midiant bonific: 
IBAN n. IT32 V063 4063 8801 0000 0001 
208 - Casse di Sparagn dal Friùl-VJ, Sede di 
GLEMONE (UD) Sul bonific impensiti di scrivi 
la forme di abonament, mandanus ancje une 


intestát a «La Patrie dal Glemone. 


e-mail cul to indirs complet. Abonament par un 
an (sie pe Italie che pal forest) 25,00 Euros; 
(viód sul sît www.lapatriedalfriul.org ae 

A TU PAR TU 


ll Friül "par un pel” 





RIEDO PUPPO INTUN DISSEN 
DI GIOVANNI DI LENA 


*Séstu mighe stát arléf li di me, a 
Morug?”. Mi cjale ben te muse, il 
mestri, cirint di induviná - sot de 
mé barbate e spolpant lis bafis di 
dut l'ardiel che a scuindin i vues — 
la fisionomie di un frutin di scuele. 
“Magari, siór mestri! O soi sigür che o 
varès imparát cetant plui adore a capî 
la anime di cheste nestre Patrie”. 
Un omenut sec e segnát, dut gnerfs 
e lamps di voi. Epür, mi somee un 
zigant. E cussì, o zonti dal moment: 
“Però, o soi vignüt sù gjoldint di dut 
chel che o vés scrit. Une materie che 
no si cjate plui ator, cussì penze di 
pinsîr epàr lizere di manda jù”. AI 
cjape sù la baguline, barete fracade, 
e si alce a contempla, de ringhiere in 
fier batàt, il teatri dal Friül. “Morug. 
Ce Viodistu 


chel tei? Un moraron grant, antîc. 


tantis gjenerazions. 
Bon, ju puartavi dispès a fà lezion 
achì, chei picinins: sot di cheste 
ombrene si son cjatadis di secui lis 
gjenerazions dai lór vons. Mi plaseve 
che la mularie e rivàs a supà il sens 
di dute cheste Storie, la nestre. Che 
nissun si impense plui di insegnále. 
Massime intes scuelis. O jerin plui 
sperimentái nó, in ché volte, cence 
tecnologjiis, che no chei di cumo, 
ingredeáts tai programs di une 
didatiche cence anime". Al à reson, 
par fuarce! E al insist: “La puare 
vuestre scuele de autonomie, come 
che e je stade presentade di ducj i 
ultins ministris riformadórs dal stát 
talian, e je simpri di plui une gabe, 
une barzalete che invezit di fà ridi ti 
sburte a vaî: cence bécs, implenade 





di cjartis e scjafoiade de burocrazie, 
direzude di *manager" - ju clamin 
cussi, no mo? - che a crodin di vé a 
ce fá cuntune aziende, e invezit a àn 
pes mans la materie di produzion plui 
impuartante dal mont: la zoventàt! 
Ven a stái, il doman dal mont. Ma si 
sa che tai palacats dal guvier la vós 
dal popul no je mai stade gradide”. 
E mi ven tal cjaf a bot e sclop une 
di chés perlis maraveosis gjavadis 
für di “Si fâs par mát di dî”, là che 
Pup al scrîf: “In ogni stale dal Friûl 
la miòr vacje si clame Rome. Ma no 
stait a crodi par chel che i furlans a 
vedin intindàt, cun chest, di mancjà 
di rispiet aes vacjis”. Al tire dret il 
mestri. Ogni tant si ferme, come che 
di bon cjan di usme al nasàs l'aiarin 
di cheste Primevere. I voi sieráts, la 
anime in vore. Forsit parcè che cuant 
che nus à lassáts la Vierte e steve par 
cucà. “Nol è dome insegná la lenghe 
furlane: capissistu che se ti mancje 
il contest cultural, la storie, il studi 
dal teritori, une lenghe, ancje se tu le 
fevelis corete, e reste robe muarte?”. 
O fas fadie a tignî il so pas. Svelt come 
il so pinsîr. Il Pup al somee un di chei 
lens di agacie, plen di grops dárs, 
scheletrît. Ma provait sore sere, in 
chest més sflandoròs di Mai, a passài 
dongje: un profum di mîl e dirosade us 
ingussirà. Ve, plui che il tei di Morug, 
grandonon e monumentál, Riedo lu 
viodarès propit tant che une agacie: 
plante umile, dut un stec di spinis, 
ma buine di regalá il plui bon odór dal 
bosc. “Fra cualchi zornade o tornarin 


a celebrá l'inoval dal Orcolat”. Lu 


Angelo Floramo 





stici, savint che ogni frugon par lui al 
devente ocasion par imbastî il gustà. 
“Mi plás, ogni tant, torná a movi 
cualchi pas jenfri lis més culinis, di 
Sarsét - là che o soi nassát - fin a 
Sante Margarite, là che o polsi. No sta 
a fámi pensá a dute ché fuarce che il 
taramot al à discjadenade. E je stade 
une stagjon, inte disgracie, gloriose, 
di cussience. Di condivision. Al pár 
che il furlan al tiri für il miór intes 
disgraciis. Al sarà parce che a "nd à 
vudis di gloti, e cetantis. Un spirt di 
popul al è vignát für in chel moment, 
che nus à fat preseà, ancjemò une 
volte, in dut il mont. Ma cumo...". 
A] pár che une ombre di avilizion 
e scurissi ché muse taiade tal len: 
“Cumò nus àn cuasi sdrumáts. Piés 
che intun taramot. O sin plui a tocs 
di chés pieris di Vengon. Ti visistu? 
Bon, cualchidun lis à numeradis. E 
il país, poiát par tiere, toc par toc si 
e alcát sü. Ma in ché volte o varessin 
vüt di numerá ancje i sbrendui de 
nestre anime, cjar ami. E invezit, 
ju vin vendüts a chei che, an par 
an, nus àn dismantelade la lenghe, 
la culture, la scuele, la universitát, 
i ospedái. Lis glesiis. E il teritori, 
violentát prime di casermis, e cumò, 
che il nemi nol cuche plui di là 
dal confin, di autostradis, centráls 
eletrichis, acuedots. Ce stomi." Lu 
cjali, che aromai al sta par jentrá inte 
curtine di piere di Sante Margarite 
e, cjapát di un marum che no rivi a 
contignîlu, i berli: “Ma siór mestri, 
e alore? Vino mighe di rindisi? No 


sarà finide li? Insome, cualchi vós e 


Riedo 


inteligjente e sclete, te sô vite -, 


Puppo, anime garbade, 


scomencade a Sarsét tal 1920 e 
distudade a Udin tal 2002 - al à 
sperimentát un póc di dut, curiós 
dal mont e de sò ete: insegnant 
e sindicalist, gjornalist e scritór, 
polemist di ponte fine, simpri bon 
di interpretà chel sens di clarece 
che al cres jenfri lis ainis de nestre 
int, misclicant insiemi malinconie e 
ironie, critiche e perdon. Daspò di une 
preparazion universitarie florentine, 
ae fin dal grant burlag de seconde 
vuere al à cjatade la só vene plui 
profonde inte lidrîs de culture furlane, 
scrivint su lis pagjinis da La Patrie 
dal Friül, su chés dal Strolic Furlan, 
curant rubrichis di sucès su La Vite 
Catoliche: cjartis che a jentravin 
intal tinel di ogni famee, pagjinis 
che a deventavin un apontament 
spietàt cun interés. Fondamentál la 
sô adesion al grup di Risultive, la 
cortesele che pre Josef Marchet al veve 
fondade intal 1949. La só semplicitàt 
mai scontade ma simpri buine di 
regalà un pinsîr profont lu à fat amá 
di tancj, e no dome dai inteletuái. I 
titui e i argomenis dai siei libris plui 
fortunáts a nassin di un sintî comun 
che ju fás sclesis di une culture, la 
nestre, buine di supà une veretàt 
profonde ancje di pigulis robis: e cussì 
anassin “Nasicadis” (Udin, 1952), il 
cetant fortunàt “Par un pél” (Udin, 
1960) che al à vudis vot edizions, “Si 
f@s par mát di dî” (Pordenon, 1977), 
“Magari ancje” (Udin, 1983), “Bot 
e sclop” (Udin, 1986) e “Diu nus 
vuardi” (Udin, 1997). Intal 1984, 


al à cjapát il premi Nadal Furlan. W 





reste, che e stice lis cussiencis, che 
e spice la ponte al lapis parcè che 
al puedi fà cualchi dam cuintri dute 
cheste miserie.". Profum di agacis, 
il eil al imbrunis e daür de muraie 
là che e polse Sante Margarite, 
cul misteri che di miárs di agns al 
involuce Sante Sabide, un bataion 
di stelis si prepare a fâi compagnie 
ae gnot: “Une soluzion e sarès. Mi 
ven di pens, par esempli, al scandul 
de Cospalat. Bon, jo le vevi bielzà 
pensade di agnorums une strategjie. 
E lu vevi ancje scrit. Cjape sù il lapis, 
alore, come che tu disis tu, e scrff: 
il lat al vAl tresinte francs al litri, la 
gasose, votcent. Par torná a tirà sù la 
agriculture, al bastarès tignî vacjis 
che a fasessin gasose. Ma sta atent, 
che se a Triest o a Rome cualchidun 
nus scolte, a son ancje bogns di 
domandà finanziaments europeans 


par inmaneà il progjet". E 


